"Došlo je vrijeme da se karate u BiH ujedini" - Klix.ba\nMujo Gec "Došlo je vrijeme da se karate u BiH ujedini"\n"Došlo je vrijeme da se karate u BiH ujedini"\n12.1.2011. u 16:25\nGodišnja konferencija Karate saveza Federacije BiH, na kojoj se razgovaralo o problemima za ujedinjenje karate klubova pod jednu krovnu organizaciju, održana je danas u Sarajevu.\nKarate je jedan od najtrofejnih i najmasovnijih sportova u BiH, koji je međutim razjedinjen na nekoliko organiziranih saveza. Novi Zakon o sportu obavezuje karate djelatnike da naprave jednu krovnu organizaciju, koja će voditi ovaj sport u bolje sutra.\nPredsjednik Karate saveza Federacije BiH Mujo Gec smatra da je došlo vrijeme da se napravi jedan krovni savez, koji će ujediniti sve postojeće saveze na nivou BiH.\n"Naši vrhunski sportisti su do sada imali velikih uspjeha na međunarodnom nivou. Organizacijom karatea na državnom nivou najviše bi profitirali naši vrhunski sportisti i njihovi klubovi. Da bi to ostvarili potrebna je volja i pomoć nadležnih institucija", rekao je Gec.\nOn je dodao da se Karate savez FBiH prije četiri godine prvi registrirao po novom Zakonu o sportu i postojećim propisima, ali da do ujedinjenja na državnom nivou još uvijek nije došlo iz više razloga.\n"To je jedna birokratska, politička procedura koju bi trebalo dugo analizirati kako bismo shvatili kome i zašto ne odgovara ujedinjenje. Postoji i problem nerazumijevanja odgovornih institucija, koje ne prihvataju međunarodne sportske propise", objasnio je Gec.\nTrener Karate kluba Stari Grad Nedžib Đozo je kazao da je svugdje u svijetu situacija s karate organiziranjem ista, ali da, za razliku od BiH, ostale zemlje taj problem prevazilaze željom za uspjehom i međunarodnim dokazivanjem.\n"Naši karatisti mogu ostvariti zapažene rezultate, a BiH ima veliki potencijal u karate sportu, potrebno je samo da nas neko ujedini. Karate prate slični problemi i u drugim zemljama, a to je i jedan od razloga zašto nije na listi olimpijskih sportova. Naši karatisti donose medalje, ali njihovi uspjesi bi bili mnogo veći kada bi nastupali pod jednom krovnom organizacijom, kao što se radi u Srbiji i Hrvatskoj", saopćio je on.\nĐozo smatra da će karate u BiH stagnirati ukoliko ne dođe do neophodne reorganizacije i ujedinjenja.


Nova era Radio televizije Novi Pazar! Program iz novog studija, planovi ozbiljni – Radio Televizija Novi Pazar\nNova era Radio televizije Novi Pazar! Program iz novog studija, planovi ozbiljni\n15/06/2022 15/06/2022 368 ViewsDenis Mavrić, novi studio, rtv novi pazar, Senada Kalić, veliki planovi\nRadio televizija Novi Pzaar od ponedeljka je počela emitovanje programa iz novog studija. Istovremeno, naša medijska kuća sada je na novoj lokaciji. To znači i niz novina. Unapređenje kako programskih sadržaja tako i tehničkih mogućnosti, a sve kako bi opravdala epitet medijskog lidera na ovim prostorima, ali i šire. Direktor i glavni i odgovorni urednik RTV Novi Pazar Denis Mavrić tim povodom bio je gost Dnevnika RTV Novi Pazar. Sa njim je razgovarala urednica informativnog programa Senada Kalić.\nOn je kazao da je reč o ozbiljnom i zahtevnom projektu na kojem se radilo mesecima unazad, te da finalni radovi i dalje traju.\n”Kada ste u prilici da počinjete rad u novom prostoru onda sve nedostatke koje ste tokom ranijeg procesa rada uočavali otklanjate i usavršavate. Implementirate najnovija tehnička dostignuća koja su se u međuvremenu pojavila. U ovom prostru smo uspeli da sve to primenimo. Naši gledaoci će biti u prilici da vide sve te novine, od toga kako izgleda virtuelni studio, ali i drugi sadržaji koje do sada nismo imali s obzirom da smo u, sada starom, prostoru bili ograničeni i prostorno i tehniološki” kazao je Mavrić.\nOn je istakao da su uložena ozbiljna sredstva, da je kompletan koncept značajno unapređen i ono što sledi jesu novi programski sadržaji. Angažovana je i ekipa stručnjaka iz Beograda.\n”Angažovali smo direktora fotografije PRVE televizije, kao i majstore svetla sa velikih nacionalnih televizija. Naši prijatelji su nam izašli u susret, pa smo proteklih dana radili sa ozbiljnim stručnjacima, tako da kada sklopite stručnost, prijateljstvo i znanje onda dobijete jednu potpuno novu konfiguraciju koja tek treba da rezultira pravim i unapređenim konceptom ” objašnjava Mavrić.\nOn je naglasio da će od jeseni krenuti potpuno novi programski sadržaji na kojima će se raditi tokom leta, koji će videti značajno veći broj gledalaca s obzirom da je RTV Novi Pazar potpisala ugovor sa DTH platformom ”Total TV” što znači više od milion novih korisnika uglavnom iz dijaspore i koji će imati mogućnost da prate program naše medijske kuće.\n”To znači i neprekidno emitovanje sopstvene produkcije uz konstantan kvalitet kako bismo zadržali epitet medijskog lidera sa ovih prostora, ali i ostao jedinstven i prepoznatljiv u moru konkurenata koje imamo u čitavom svetu” ističe direktor i glavni i odgovorni urednik RTV Novi Pazar Denis Mavrić.\nNa pitanje da li je lidersku poziciju teško zadržati uzimajući u obzir okolnosti i sve izazove, Mavrić je kazao da permanentan rad na podizanju kvaliteta, učenje i napredovanje daju rezultate.\n”Bez obzira na aktuelnu krizu i dešavanja daćemo sve od sebe da ostanemo i opstanemo na liderskoj poziciji, jer to naši gledaoci zaslužuju, a oni su najčešće i naš glavni korektor”.\nMavrić je na kraju gostovanja u Dnevniku RTV Novi Pazar kazao da će naša medijska kuća na trenutnoj lokaciji biti u nekoliko narednih godina. Uporedo se već razmišlja o osposobljavanju sopstvenog prostora u koji će biti vraćena, a koji će odlikovati savremeni uslovi rada, te mogućnosti koje predstavljaju poslednju reč tehnologije.\n”Spremamo se za 22. vek Ozbiljno smo već proširili samu zonu pokrivanja i dugi niz godina smo već potencijalno vidljivi u čitavom svetu. To nas, istovremeno uslovljava na kvalitetan rad i dostizanje visokih medijskih standarda, a ovo su koraci na tom putu” zaključio je Mavrić.\n← Previous Zalihe pšenice na istorijski rekordnom nivou\nNext → Jubilej u okviru jubileja: Pola veka izdavačke delatnosti Muzeja “Ras”\nTIKA poklonila košnice i pčele mladim poljoprivrednicima


Predsednik Zajedno za Kragujevac uneo badnjak u prostorije pokreta - Glas Šumadije\nNaslovna > Društvo > Predsednik Zajedno za Kragujevac uneo badnjak u prostorije pokreta\nMiroslav Stojanović Džiga uneo je danas badnjak u novotvorene prostorije pokreta Zajedno za Kragujevac, čiji je predsednik.\nStojanović je poželo srećan Božić svim Kragujevčanima, a u prostorijama su se u prepodnevnim satima okupili članovi pokreta.\nPodsetimo, grupa funkcionera i odbornika Zajedno za Šumadiju formirala je sredinom novembra pokret Zajedno za Kragujevac. Ta grupa zalaže se za čvršći otklon od Srpske napredne stranke, a u ZZKG je, pored Stojanovića i odbornice Olivere Nikolić, značajan broj aktivista nekada najveće regionalne partije.\nPokret je početkom decembra započeo saradnju sa Zajedno za Srbiju Nebojše Zelenovića, Građanskim demokratskim forumom, Inicijativom Ne davimo Beograd i udruženjem Srce grada.\nTagovi: Kragujevac Miroslav Stojanović Džiga Veroljub Stevanović Zajedno za Šumadiju\nNarodna stranka u Kragujevcu se protivi izgradnji stambeno poslovnog objekta na jezeru Bubanj\nRadno vreme Doma zdravlja u Kragujevcu za Božić\n06/01/2021 u 18:33\nSve najbolje, bravo Dziga!\n06/01/2021 u 21:24\nMeni je ovo zaluđivanje i zaglupljivanje naroda vrlo zanimljivo. Eto na primer doktor Džiga je bio visoko kotiran na Verkovoj odborničkoj listi na prošlogodišnjim junskim Vučićevim „demokratskim“ izborima. Zahvaljujući Verku je i postao odbornik. Svi znamo da je Verko u predizbornoj kampanji otvoreno govorio da će posle izbora (ako pobedi) napraviti koaliciju sa SNS u Kragujevcu i da se o tome već dogovorio sa Vučićem. Svi Verkovi predizborni skupovi su bili u znaku podrške Vučiću i republičkoj vlasti, i na njima je redovno i samo napadana prethodna lokalna vlast u Kragujevcu na čijem je čelu bio Radomir Nikolić. Na Verkovoj odborničkoj listi je bio i Milan Urošević, sada poslanik u Skupštini Republike Srbije izabran na poslaničkoj listi SNS. I to dovoljno govori o „opozicionom“ karakteru Verkove odborničke liste. Sve je to vrlo dobro znao i naš doktor Džiga kada je pristao da bude Verkov odbornik i aktivno učestvuje u predizbornoj kampanji. Međutim kada je posle prošlogodišnjih lokalnih izbora postalo jasno da Verko i njegova lista neće učestvovati u lokalnoj vlasti (jer su naprednjaci ubedljivo pobedili i Verko je postao nepoželjan i suvišan), došlo je do „osipanja“ njegovih odbornika. Tada se naš se doktor Džiga naprasno setio da je sada bolje da glumi opoziciju jer je Verkov plan o koaliciji sa SNS (gde bi on kao Ničić u Zaječaru bio glavni baja) propao. A narod, koji ima kratku pamet, je izgleda naprasno zaboravio na čijoj je listi doktor Džiga izabran za odbornika pa mu sada aplaudira kao „novom“ liku ka kragujevačkoj političkoj sceni. Sve je to jadno, smešno i žalosno. U Kragujevcu na žalost nema novih političkih likova i sigurno se neće skorije pojaviti. A ovakve kvaziopozicione priče (kao što je priča o „novoj“ organizaciji Zajedno za Kragujevac) će izgleda uvek postojati i ići na ruku onima koji su na vlasti.\n07/01/2021 u 22:31\nA šta je Zajedno za Kragujevac? Pokret ili udruženje građana? Ako je pokret onda treba da ima neke političke ciljeve (iako nije stranka), a ako je udruženje građana onda treba da ima neke druge ciljeve (npr. zaštita životne sredine, poboljšanje kvaliteta života itd.). Ovi su to sve izgleda smućkali u neku neprepoznatljivu priču koju ni oni sami ne razumeju. Jedino što su znali da kažu na početku svog rada jeste to da su nastavljači politike sada već pokojne političke organizacije Zajedno za Šumadiju. To znači da nastavljaju „izgradnju“ Verkove političke fatamorgane koju je on sam ugasio 2013 godine (kada je prešao u Dinkićev URS). E sada je pitanje šta ovi, do juče Verkovi verni odbornici, sa Džigom na čelu žele da postignu osnivanjem nekog pokreta (ili udruženja građana). Da budu neki ozbiljniji politički činilac na kragujevačkoj opozicionoj političkoj sceni sigurno neće moći. Već su prodali dušu đavolu time što su pristali da budu na Verkovoj listi na prošlogodišnjim junskim lokalnim izborima. Svako sa bar malo pameti i političkog iskustva zna da su ti izbori predstavljali Vučićevu izbornu farsu, kao i to da su na njima učestvovale samo one političke organizacije (i grupe građana) koje su želele da uđu u vlast sa SNS, na bilo kom nivou. Verko je čak u predizbornoj kampanji otvoreno podržavao Vučića i njegov despotski način vladanja Srbijom (logično je da je to isto radio i Džiga koji se nalazio visoko na Verkovoj odborničkoj listi i aktivno učestvovao u kampanji). To što je Verko u kampanji udarao po Tominom sinu Radomiru i lokalnim naprednjacima je bilo samo zamazivanje očiju narodu i vređanje njegove inteligencije. Prave političke teme vezane za sudbinu Srbije, uništavanje svih demokratskih vrednosti u njoj i urušavanje institucija sistema (od strane Vučića i njegove SNS), nisu bile bitne Verku (a ni njegovim odborničkim kandidatima među kojima je bio i Džiga). Ako se sve ovo zna onda je iluzorna priča o opozicionom karakteru „nove“ organizacije (ili pokreta) Zajedno za Kragujevac. Pre će biti da je reč o novoj strategiji čiji je cilj učešće u vlasti. Dakle isto ono što je i Verko želeo, samo na drugi način.


Izbori na Kosovu 12. decembra\nVršilac dužnosti predsednika Kosova Jakup Krasnići raspustio je Skupštinu Kosova i raspisao vanredne parlamentarne izbore za 12. decembar.\nIz Skupštine Kosova saopšteno je da je odluka o raspuštanju parlamenta doneta nakon što su poslanici juče izglasali nepoverenje vladi Hašima Tačija. Centralna izborna komisija na Kosovu će ukoro doneti operativni plan za prevremene izbore 12. decembra, a njime će biti precizirani kratki rokovi uključujući i vremenski period od deset dana koliko će političke partije imati na raspolaganju za predizbornu kampanju. Ubrzano angazovanje CIK-a usledilo je nakon odluke vršioca dužnosti predsednika Kosova Jakupa Krasnićija da raspiše izbore za 12. decembar i raspusti parlament, nakon što je juče u skupštini izglasano nepoverenje vladi Hašima Tacija. Vođena premijerom Tačijem, sada u ostavci, vlada je izabrana 9. januara 2008. godine sa 85 glasova za dok joj je na dan kada je pala legitimitet oduzelo 66 poslanika. Padu i raspuštanju vlade i skupštine je prethodila ostavka bivšeg predsednika Fatmira Sejdijua, 27. sepembra i izlazak DSK iz vladajuće koalicije 18. oktobra. “Predsedništvo i predsednik Skupštine Kosova nastavljaju sa radom do izbora novog saziva kako bi se održao kontinuitet u sprovoženju zakonodavnih odluka’, navodi se u saopštenju iz Skupštine Kosova.


BalkanMagazin :: NIKOLIĆ JOŠ ČEKA POZIV IZ MOSKVE\nutorak, 29. januar 2008 00:00\nIzborni štab Srpske radikalne stranke još ne gubi nadu da će u finišu kampanje za drugi krug predsedničkih izbora izbaciti "jaku kartu na sto". Pomalo je zaboravljeno da je Tomislav Nikolić, pre nedelju dana kada se delegacija srpskog državnog vrha spremala na put u Moskvu radi energetskog sporazuma, i sam poslao poruku u rusku prestonicu. Predsednički kandidat radikala je u svom pismu zahvalio Putinu i državnom rukovodstvu Rusije na podršci Srbiji i predložio da i on bude primljen u Moskvi.\nPraznik u Moskvi (foto: Fonet)\nU to vreme, pre nedelju dana, zvaničnici u Rusiji nisu pokazivali želju da Nikolića primi bilo ko iz izvršne vlasti ali nije zapaženo ni da je predlog odbijen. Razumljivo je da se radikali i dalje nadaju poseti svoga kandidata Moskvi, pred samo glasanje u drugom izbornom krugu u Srbiji. Zato se nagadja da će poziv iz ruske prestonice ovih dana ipak stići, pa čak i da će Nikolića primiti Dimitrije Medvedev, potpredsednik ruske vlade i Putinov favorit za naslednika na mestu predsednika Rusije.\nKakve su šanse da se takva poseta dogodi i kakve bi posledice to imalo po predsedničke izbore u Srbiji?\nNe bi trebalo isključiti mogućnost da ruska strana ugosti baš ovih dana i radikalskog kandidata za predsednika Srbije. Uostalom, i "druga strana" pokušava da se drži neutralno: juče je Havijer Solana, visoki predstavnik EU za spoljnu politiku - na pitanje novinara šta će se dogoditi ako u Srbiji na izborima za predsednika pobedi kandidat radikala - odgovorio da "nema razloga za promenu stavova" sve dok Vlada Srbije ide putem kojim ide danas.\nSrpski radikali mogu smatrati da bi takva Nikolićeva poseta predstavljala pariranje Tadićevom prošlonedeljnom gostovanju u Moskvi, koje je imalo veliki publicitet i odjek u Srbiji. Izgledalo je da je Boris Tadić, čije su fotografije sa Putinom zapljusnule srpske medije i obišle svet, time stekao odlučujući poen u izbornoj utakmici. Može se gajiti nada da bi sada Nikolić u Moskvi zabeležio takav, ali svežiji a možda i značajniji, poen kod glasača u Srbiji.\nKolika bi, medjutim, bila korist za radikale ako poziv stvarno stigne? Ukoliko Nikolić u Moskvi ne bi bio primljen na (skoro) najvišem nivou a poslednje dane izborne kampanje provede van Srbije, u Rusiji, da li bi time pridobio nove glasače ili bi na njegov integritet i samopouzdanje pala senka?\nViše nego ikada, izgleda da ovakve predizborne kombinacije otkrivaju koliko sudbina Srbije zavisi od ponašanja stranih sila. Ili je to pogrešan utisak a ustvari srpski birači sami znaju da odaberu šta žele, bez obzira na signale koje šalju vlasti iz velikih zemalja?\nU svakom slučaju, dilema oko "ruskog aduta" srpskih radikala biće okončana već sutra: ako se poseta Moskvi ne obavi najkasnije u četvrtak, toga dana u ponoć počinje izborna tišina pa mediji više neće prenositi nikakve aktivnosti predsedničkih kandidata. A poznato je – što nije objavljeno u medijima, kao da se i nije desilo.


FoNet portal :: Pretraga / tagId=31435 / position=6\nTag: belorusija, Pogodaka: 90\nTimanovskaja tražila azil\nBeloruskoj atletičarki Kristini Timanovskaj odobrena je humanitarna viza za Poljsku, a ona je zatražila azil u Poljskoj, nakon tvrdnji da su zvaničnici Olimpijskog komiteta Belorusije pokušali da je nasilno vrate kući sa Olimpijskih igara.\nSmrt opozicionog aktiviste\nBeloruski opozicioni aktivista Vitalij Šišov, za kojeg se tvrdilo da je nestao, pronađen je mrtav u Kijevu, saopštila je danas ukrajinska policija.\nZatvor zbog uvrede predsednika\nBeloruski novinar Sjarhej Hardžijevič osuđen je na 18 meseci zatvora nakon što je proglašen krivim za vređanje predsednika države Aleksandra Lukašenka i klevetu dva policajca.\nOko 400 ljudi okupilo se u četvrtak ispred sedišta Vlade u Viljnusu protestujući zbog smeštaja migranata u mestu Deveškens na jugoistoku Litvanije, koja se suočava sa velikim prilivom migranata iz Belorusije.\nPredsednik Sjedinjeih Američkih Država Džo Bajden sastao se danas sa beloruskom opozicionom liderkom Svetlanom Tihanovskom i podržao demokratiju i ljudska prava u Belorusiji.\nPrinudno sletanje u Moskvu\nRazmena iskustva s migrantima\nGrčki premijer Kirjakos Micotakis danas je ponudio da iskustva Grčke sa migrantima podeli sa Litvanijom, suočenom sa naglim brojem stranaca koji prelaze granicu, što je rezultat kampanje u susednoj Belorusiji.\nMasovno pritvaranje migranata\nNova hapšenja novinara\nBeloruske vlasti blokirale su vodećim opozicionim medijima pristup mrežama i privele nekoliko novinara, objavio je Juronjuz (Euronews), uz napomenu da ugrožavanje slobode medija i novinara u Belorusiji uzima maha.\nSrbija delimično podržala sankcije\nSrbija je jedina država koja ima status kandidata za članstvo u Evropskoj uniji koja se nije saglasila sa sankcijama koje je Brisel uveo za 78 osoba i sedam entiteta zbog kršenja ljudskih prava i represije u Belorusiji, rekao je Glasu Amerike portparol visokog predstavnika EU za spoljnu politiku i bezbednost Peter Stano.


Haradinaj i Tači o 'istorijskoj presudi' MSP-a\nIzvor: RTS, 22.Jul.2019, 12:10\nHaradinaj i Tači o "istorijskoj presudi" MSP-a\nKosovski premijer u ostavci Ramuš Haradinaj izjavio je da je 22. jul, dan kada je Međunarodni sud pravde 2010. godine proglasio da Deklaracija o nezavisnosti Kosova nije u suprotnosti sa međunarodnim pravom, jedan od najvažnijih datuma za državnost tzv. Kosova. Kosovski predsednik Hašim Tači rekao je da je ta odluka najveća međunarodna pobeda Prištine.\nRamuš Haradinaj je u tekstu objavljenom na >> Pročitaj celu vest na sajtu RTS << Fejsbuku ocenio da je ta odluka Međunarodnog suda pravde istorijska i da je "potvrdila temelje nezavisnosti, državnog suvereniteta i teritorijalnog integriteta", prenosi Telegrafi.\nHaradinaj je ocenio da je slučajnost to što je pre devet godina, dan pre presude MSP-a, pozvan u Hag u drugom sudskom procesu, a da je danas, na devetu godišnjicu, ponovo pozvan u Hag.\nKosovski predsednik Hašim Tači rekao je da je odluka Međunarodnog suda pravde najveća međunarodna pobeda Prištine.\nB92: "Međunarodni sud pravde potvrdio pravo na nezavisnost KiM"\nKosovski predsednik Hašim Tači rekao je danas da je odluka Međunarodnog suda pravde od pre devet godina - najveća međunarodna pobeda Prištine, koja je, prema njegovim rečima, otvorila put Kosova u članstvo NATO-a, EU i UN-a...Međunarodni sud pravde je 22. jula 2010. godine izneo mišljenje da...


Verbić: Iz mature treba izvući poruke za promene – Nadlanu.com\nVerbić: Iz mature treba izvući poruke za promene\nObjavljeno 12. jula 2014. / 14:06:46\n"Prerano je govoriti o tome, ne samo za ovogodišnji završni ispit, nego generalno - završni ispit još nije razvijen da bi taj broj nešto značio u smislu kvaliteta pokazanog znanja", rekao je Verbić za RTS.\n"Ono o čemu mi možemo da govorimo sada je, zapravo, način realizacije gde su svi akteri pokazali da možemo da budemo odgovorniji i da možemo zaista da sprovedemo proceduru do kraja, počevši od nastavnika, direktora, roditelja, učenika i to u situaciji koja nije bila jednostavna zbog protesta učenika i nastavnika, kao i poplave", dodao je Verbić.\nMinistar je kazao da se pokazalo je da je završni ispit samo jedan segment školovanja, isto kao i ocenjivanje, kao i neki drugi ispiti u školama.\n"Kada govorimo o tome da završni ispit treba više da liči na PISA test, ne mislim na tip zadataka i ne mislim na način sprovođenja. PISA testiranje je zahtevno, ako bismo govorili o novcu to bi koštalo 10 do 20 puta više od završnog ispita, kada bismo pokušali da napravimo naš PISA test", ističe Verbić.\nOn je izneo mišljenje da je ono što može da se uradi da se pokloni više pažnje proveri znanja, što bi dalo podatke o tome šta treba promeniti u školi, a ne da na osnovu toga samo rangiramo učenike za upis u srednju školu.\n"Ove godine smo videli da se 67 odsto učenika upisalo u školu po prvoj želji, to znači da ono što su želeli to su pokazali kao svoje mogućnosti i test u tom smislu nije bio preterano potreban. Potreban je zato što ima učenika koji su nerealni u svojim željama, koji bi upisali neku školu koja njima ne bi značila ništa, samo roditeljima i zbog toga je potrebno da postoji selekcija", objasnio je ministar Verbić.\nOn je istakao da je u čitavom obrazovnom sistemu mnogo važnije da vidimo šta učenici znaju, odnosno ne znaju i da se iz toga izvuku pouke šta bi se menjalo u nastavnom planu i programu za sledeću godinu.\n"Kada je u pitanju kombinovani test, mi smo prošle godine pod velikim pritiskom javnosti, raznih institucija sistema napravili test koji se oslanja na vrlo mali broj standarda, svega 114 standarda za prirodne i društvene nauke", kaže Verbić.\nVerbić ističe da je bitno da se proširi spektar znanja koji možemo da ispitujemo kombinovanim testom.\nSledeće godine biće svakako širi domen znanja odakle će biti pitanja, ali ne mora da znači da će test biti teži, kaže Verbić. Jedino tako može da se utvrdi, kaže Verbić, šta u obrazovnom sistemu nije dobro.\nGovoreći o školama koje su oštećene u poplavama, Verbić kaže da je prioritet njihovo osposobljavanje za redovnu nastavu.


Grad Trebinje među 4 lokalne zajednice u projektu UNDP-a o klimatskim promjenama - Invest in Trebinje\nU Trebinju je održana dvodnevna radionica na temu „Finansiranje adaptacija na klimatske promjene“ u okviru projekta “Unapređenje procesa prilagođavanja na klimatske promjene (NAP) u klimatski osjetljivim sektorima u Bosni i Hercegovini (BiH)”, kog provodi Razvojni program Ujedinjenih nacija (UNDP), a finansira Zeleni klimatski fond (GCF).\nGrad Trebinje je među četiri lokalne zajednice u BiH koji je uključen u ovaj projekat.\nPredstavljena je Studija osjetljivosti za Grad Trebinje, koja će predstavljati osnovu za planiranje mjera i projekata u cilju ublažavanja i prilagođavanja na klimatske promjene.\nPutem online uključenja, predstavljena su iskustva iz grada Gdanjsk (Poljska), ovo je lokalna zajednica koja je povukla veliki iznos grantovskih sredstava iz evropskih fondova za realizaciju projekata koji doprinose prilagođavanju na klimatske promjene.\nEkspertski tim iz Gdanjska će pružiti podršku u svrhuizrade projekata sa kojima će Grad Trebinje biti spreman daaplicira za grantovska sredstva prema različitim fondovima.\nGrad Trebinje će kroz ovaj projekat dobiti i prijedlog modela finansiranja ulaganja u prilagođavanje na klimatske promjene, u cilju boljeg planiranja budžetskih sredstava i podizanja kapaciteta u pogledu upravljanja investicionim projektima iz ove oblasti.\nRadionicu je otvorio Zamjenik gradonačelnika Dražen Bošković,a prisustvovali su predstavnici iz odjeljenja Gradske uprave, javnih ustanova i preduzeća iz Trebinja.


Dejanovićeva: I pacijenti imaju odgovornost za svoje zdravlje – Nadlanu.com\nObjavljeno 9. maja 2013. / 19:36:19\nObrazlažući pred poslanicima predložena rešenja ovog zakona, ona je ocenila da pacijent treba da bude upoznat sa svim merama koje se primenjuju u dijagnostici i lečenju, ali za slučaj da ih ne poštuje tarapet, kada pacijentu život nije ugrožen, može mu sugerisati da potraži drugog teraputa.\nDejanovićeva je istakla da značajan broj pacijenata ne zna koja su njihova prava, tako da ovaj zakon predviđa i uvođenje Savetnik za zaštitu prava pacijenata, koji će biti izmešten iz zdravstvenih ustanova u lokalne samouprave.\n- To treba da bude diplomirani pravnik, sa pet godina iskustva, koji će biti lociran u lokalnoj zajednici. Na taj način će lokalne samouprave biti više povezane sa domovima zdravlja čiji su osnivači, a gde treba da se završi 80 posto usluga svih pacijenata - naglasila je ona.\nDejanovićeva je dodala da to neće značiti povećavanje broja administrativnih radnika, već da je tendencija da pravnici koji već rade u opštinama budu angažovana i na ovim poslovima uz prethodnu edukaciju.\nGovoreći o Predlogu zakona o zaštiti lica sa mentalniom smetnjama Dejanovićeva je ocenila da su osobe sa mentalnim smetnjama u Srbiji u prilično lošem stanju i da se često tretirju kao grđani drugog reda.\nOna je ukazala da je ovim zakonskim rešenjem preciznije definišan prisilni smeštaj u psihijatrijskim ustanovama i da je prinudna hospitalizacija moguća samo ukoliko postoji opasnost da pacijent ugrozi svoje zdravlje i bezbednost ili zdravlje i bezbednost drugih lica.\n- Vremenski limiti za zadržavanje pacijenta su ograničeni i zbog toga smatramo da u roku od tri dana sudija mora pokrenuti postupak i to u bolnici u kojoj je pacijent hospitalizovan. Bilo je onih koji su smatrali da to vreme treba da bude kraće, ali i onih koji su davali argumente da treba da bude duže, iskreno se nadam da kada ovaj zakon zaživi da će ovaj rok od tri dana biti i kraći - rekla je Dejanovićeva.\nOna je ukazala da je zakonom precifno definisano i kada se mogu primenjivati mere fiksacije i izolacije pacijenata i naglasila da se mora voditi jasna evidencija kada je pacijent izolovan i da mora biti pod stalnim nadzorom i da na svakih sat vremena medicinski timovi moraju da ga obilaze.\nPoslanici republičkog parlamenta su pre prelaska na zakone iz oblasti zdravstva završili debatu o Predlogu zakona o železnicama koji, kako je tokom rasprave rekao resorni ministar Milutin Mrkonjić, otvara tržište i stvara mogućnost za pojavu većeg broja železničkih prevoznika.


„KIA“ – nove, prestižne nagrade – AutoSrbija.Club\nPobedu u kategoriji »prodajni saloni/izložbeni prostori« zaslužio je prostor »EV6 Unplugged Ground« u Seongsu u Seulu koji je napravljen kako bi ljudima predstavio nagrađeni model EV6 na zabavan i maštovit način kroz područja za istinski doživljaj. Izložbeni prostor sledeće generacije šalje i i Kijinu poruku o novim načinima života koja obuhvata recikliranje, održivost i u budućnost usmerena rešenja mobilnosti.\nOve godine je konkurs iF Design sakupio više od 11.000 prijava iz 57 zemalja i ispostavio mnogo izuzetnih dostignuća na području dizajna. 75 stručnjaka za dizajn iz 23 zemlje je ocenjivalo 5.424 priloga koji su se nakon digitalnog preliminarnog kruga plasirali u uži izbor.\nNagrada iF design dodeljuje se u devet disciplina – proizvodi, komunikacija, ambalaža, dizajn usluga, arhitektura, unutrašnja arhitektura, korisničko iskustvo (UX), korisnički interfejs (UI) i profesionalni koncepti, u ukupno 80 kategorija. Svi nagrađeni prilozi su predstavljeni na www.ifdesign.com i objavljeni u aplikaciji iF Design.\nNagradu iF Design Award je 1954. godine osnovao iF International Forum Design GmbH iz Hanovera, koji spada među vodeće svetske nezavisne dizajnerske institucije. Svečana podela nagrada iF Design Award Night 2022 održaće se 16. maja u Friedrichstadt-Palast u Berlinu.


Žabalj, otvaranje golf sezone - BelGuest\nHome » Žabalj, otvaranje golf sezone\nGolf, sir i med\nProteklog vikenda, 23. marta zvanično je otvorena takmičarska sezona na golf terenu u Žablju. Tom prilikom Turistička organizacija Žabalja i Golf klub Centar, upriličili su konferenciju za medije. Skupu se obratio predsednik opštine, gospodin Čedomir Božić, koji je izrazio zadovoljstvo što se svake godine povećava ulaganje u golf terene, po kojima je mesto postalo prepoznatljiva u regionu, kao i da iz godine u godinu broj posetilaca raste.\nMarija Čupić, direktorka Turističke organizacije pozdravila je prisutne i istakla značaj golf terena za razvoj destinacije. Takođe, predstavila je zanimljivu tematsku rutu „Put sira i meda” i pozvala novinare da degustiraju proizvode prisutnih proizvođača.\nMilica Ošap, predsednica Golf klub Centar predstavila je rad kluba i najavila najznačajnije turnire planirane za ovu godinu.\nBy BelGuest|2019-06-12T14:37:28+02:003 aprila, 2019|Događaji|0 Comments


Ekonomija - datum: 2018-07-10 PROMJENE U FIRMI KOJA VODI PROJEKAT PORTONOVI\nNovi generalni direktor Portonovi rizort menadžment kompani (PRMC) je Stevan Milić, saopšteno je iz kompanije Azmont investments. Milić je bio član menadžment tima kompanije Azmont investments od 2014. Od jula će biti odgovoran za razvoj i implementaciju operativne strategije, građenje i vođenje tima, kao i za liderstvo i menadžment nad svim operacijama rastućeg Portonovi rizorta, čije je otvaranje planirano za narednu godinu.\nPredsjednik odbora direktora Azmont investmentsa Ahmet Erentok kazao je da Milić predstavlja vrijedan doprinos kompaniji u vidu razvoja i jačanja lokalne ekspertize i stručnog rukovodstva.\n– On je sa nama već skoro pet godina i kao strastveni profesionalac sa uspješnim menadžerskim iskustvom u korporativnom svijetu, kako u Crnoj Gori, tako i u inostranstvu, predstavlja člana od velikog značaja za kompaniju koji će doprinijeti njenoj daljoj ekspanziji i rastu – izjavio je Erentok.\nMilić se, kako je saopšteno, priključio projektu Portonovi kao direktor ljudskih resursa i administracije 2014. godine, dok je 2015. prešao na poziciju pomoćnika izvršnog direktora za operacije. On se timu Portonovog pridružio nakon rada na poziciji direktora korporativnih komunikacija i ljudskih resursa u vodećoj internacionalnoj kompaniji za telekomunikacije.\nMilić je kazao da iskreno vjeruje da budućnost Crne Gore, posebno kao turističke destinacije, prvenstveno leži u ljudima i posvećenosti njenom pozicioniranju na svjetskoj mapi.\nPRMC je kćerka kompanija Azmont investmentsa.


BOŠKO OBRADOVIĆ U LEGLU TAJKUNA | Komunisti Srbije\nBOŠKO OBRADOVIĆ U LEGLU TAJKUNA\nVeliki poštovalac lika i dela fašiste Dimitrija Ljotića, Boško Obradović u poslednjih nekoliko meseci više puta se sastajao sa srpskim tajkunom Zoranom Drakulićem. Da li je tajkun u ovom baštiniku poraženih izdajničkih elemenata iz Drugog svetskog rata prepoznao budućeg lidera opozicije?\nKo je Boško Obradović, predsednik srpske političke organizacije Dveri? Još jedan u poplavi političara desnog spektra kojih u Srbiji ima na tuce. Lažno se predstavljajući kao borac za prava radnika za cilj ima lično bogaćenje i raspirivanje mržnje među narodima. Po kvalitetu u bivšoj SFRJ, ovakvi političari ne bi mogli biti ni službenici u nekoj opštini u unutrašnjosti.\nNema sumnje da će od tajkuna dobiti finansijsku pomoć kako bi na predstojećim izborima porazio drugog desničarskog demagoga Aleksandra Vučića. U slučaju pobede fašiste Boška Obradovića, zauzvrat, bogatom srpskom tajkunu otvorio bi se još veći prostor za uvećanje kapitala.\nBoško Obradović je samo jedan u nizu desničara, naslednika onih koji su aktivno učestvovali u razbijanju Socijalističke Jugoslavije i kontrarevoluciji. U Srbiji kao i u svim državicama bivše SFRJ, restauracija kapitalizma dovela je do pojave nacionalnih odreda buržoazije koji su proglasili svoje pravo na društvenu imovinu,,svojih” republika, formirajući,,svoje” tržište i izazivajući bujanje buržoaskog nacionalizma i krvave međunacionalne sukobe. Sve to pod izgovorom jačanja,,humane demokratije” a radi rušenja socijalizma. Narod nije razumeo pogubnost novog ekonomskog i političkog kursa.\nBez mogućnosti kontrole od strane radničke klase, buržoaske vlasti s blagoslovom antikomunista vode antinarodnu politiku povećanja cena, pljačkaške privatizacije, uvećanja kapitala domaćih i stranih kapitalista, kao i na stalnoj konfrontaciji sa susedima iz regiona te raspirivanju mržnje među narodima čemu je u potpunosti podređena i spoljna politika.


Kongres traži da Pompeo svedoči o ubistvu Sulejmanija - 18.01.2020, Sputnik Srbija\nOdbor za spoljne poslove Predstavničkog doma Kongresa SAD uputio je državnom sekretaru Majku Pompeu obavezujući poziv na saslušanje kako bi pružio informacije u... 18.01.2020, Sputnik Srbija\n08:19 18.01.2020 (Osveženo: 09:31 18.01.2020)\n© AP Photo / Mary AltafferAmerički državni sekretar Majk Pompeo\nOdbor za spoljne poslove Predstavničkog doma Kongresa SAD uputio je državnom sekretaru Majku Pompeu obavezujući poziv na saslušanje kako bi pružio informacije u vezi s naredbom predsednika Donalda Trampa da se u Iraku ubije visoki iranski general Kasem Sulejmani.\nKako prenosi Rojters, predsedavajući Odbora, demokrata Eliot Engel, izjavio je da je javno saslušanje Pompea zakazao za 29. januar.\n„Smatram da je vaše svedočenje izuzetno važno i spreman sam da iskoristim sva legalna sredstva kako bih obezbedio vaše prisustvo“, napisao je Engel u pismu Pompeu.\nOdbor Predstavničkog doma za spoljne poslove, u kome demokrate imaju većinu, saopštio je da je pozvao Pompea da svedoči, pošto je više članova Kongresa, uključujući i neke Trampove republikance, tražilo od administracije više informacija o ubistvu napadom drona iranskog generala Kasema Sulejmanija u Iraku.\nOvo je drugi put ovog meseca da Odbor poziva Pompea da svedoči. Prvo saslušanje bilo je zakazano za 14. januar, ali se državni sekretar nije pojavio, preneo je Tanjug.\nRojters podseća da bi nezavisno od početka suđenja za opoziv Trampa, Senat mogao već sledeće nedelje da se izjasni o rezoluciji kojom bi predsednik bio onemogućen da preduzima vojne akcije protiv Irana bez odobrenja Kongresa.


Izvor: RTS, 22.Jan.2022, 20:15\nOpštine još od 2017. godine imaju obavezu da uključe građane u odluke gde će se trošiti novac iz investicionog dela budžeta. U prethodne tri godine u opštinama koje su bile u pilot programu švajcarskog projekta, građani su najčešće tražili igralište za decu. Ipak, ispostavilo se da se malo građana uključuje u odlučivanje. Zašto je to tako i šta je to somborski, a šta užički model?\nDr Branislav Milić koji radi na projektu "Odgovorne >> Pročitaj celu vest na sajtu RTS << lokalne finansije i uključivanje građana" kaže da su sproveli istraživanje kako bi utvrdili zašto se malo građana uključuje u odlučivanje.\nPokazalo se da su u nekim slučajevima same lokalne samouprave nedovoljno upoznate sa metodama uključivanja građana, u drugim slučajevima građani nisu imali poverenje u samouprave, a bilo je i onih koji su nezainteresovani i veruju da lokalne samouprave donose najbolje odluke u njihovu korist.\nŠta građani mogu da predlože Na pitanje mogu li građani da daju predloge, ili samo da glasaju o njima, Milić ističe da u prvom jednogodišnjem periodu pripremaju lokalne samouprave da komuniciraju sa građanima, ali i prikupljaju predloge da vide kako građani razmišljaju.\n"Prema somborskom modelu, građani delegiraju opšte interese za ceo grad, takva je situacija uglavnom u Vojvodini. Prema užičkom modelu, koji je u još osam lokalnih samouprava, građani delegiraju teme koje su neposredno u njihovom susedstvu. Grupa građana, na primer, hoće javnu površinu da renovira", objašnjava Milić.\n"Onda se, prema užičkom modelu okupi najmanje 15 građana koji su podmirili poreske obaveze i predlažu ideju, a lokalna samouprava ide na teren da vidi da li je ideja realna, i mi to finansiramo sa 40 posto. Ako oni izdvoje milion, mi dajemo od 300.000 do 400.000 dinara", objašnjava Milić.


Ministarstvo vanjskih poslova i evropskih integracija Crne Gore | CEI 2010 - Saopštenja\nPočetnaMinistarstvoKratki istorijat CG diplomatijeMinistarRukovodeći timDiplomatska akademijaLjetnja škola za mlade diplom.DokumentiZapošljavanje u MVPEI-uVodič za pristup informacijamaNajčešće postavljana pitanjaSpoljna politikaSpoljno-politički prioritetiBilateralni odnosiMultilateralni odnosiUNOEBSSEMultilateralni ugovoriRegionalne organizacijeCEI - CG predsjedavanjeJJI - CG predsjedavanjeSEECP- CG predsjedavanjeNATORestriktiv. mjere UN, OEBS, EUEvropske integracijePregovori o pristupanju EUDržavni sekretar za EINacionalni koordin. za IPAGeneralni direktorat za EIGD za koord. prog. pomoćiDiplomatski protokolPreseansiProcedura predaje akreditivaDiplomatska listaKontaktMisijeAmbasade i konzulatiMisije pri međunarodnim org.Strane misije u CGMeđunarodne organizacijeKulturno-informativni centriKonzularni posloviKonzularne funkcijeVize za državljane Crne GoreVize za strane državljaneVize infoPreleti avionaDijasporaPropisiPressSaopštenja za medijeIzvještaji o raduLinkoviKontakti\tCEI\nCEI - Opšte informacije\nOblasti saradnje CEI i kontakt osobe\nCEI Montenegro 2010\nPrioriteti crnogorskog predsjedavanja CEI\nProgram aktivnosti crnogorskog predsjedavanja CEI\nCEI 2010 - Saopštenja\nMILAN ROĆEN, MINISTAR VANJSKIH POSLOVA CRNE GORE: (Izlaganje na sastanku Komiteta nacionalnih koordinatora Centralno-evropske inicijative (CEI), Podgorica, 07.12.2010. godine)\nZavršeno zasijedanje Parlamentarne skupštine Centralnoevropske inicijative\nOtvoreno godišnje zasijedanje Parlamentarne skupštine Centralnoevropske inicijative\nPočelo Godišnje zasijedanje Parlamentarne skupštine Centralnoevropske inicijative\nSaopštenje: X Forum mladih “ Obrazovanje i zapošljavanje mladih - izazovi i perspektive”\nSaopštenje: Sastanak ministara ekonomije zemalja članica CEI – 28. oktobar 2010. godine\nSaopštenje: Sastanak ministara turizma zemalja članica CEI – 27. oktobar 2010. godine\nSaopštenje: Regionalna konferencija “Obnovljivi izvori energije I njihova primjena” – 27. oktobar 2010. godine\nSastanak ministara inostranih poslova, Budva, 15. jun 2010. godine\nSaopštenje sa sastanaka u okviru CEI – maj 2010. godine\nSaopštenje - sastanak ministara životne sredine na temu: “Suočavanje sa izazovom klimatskih promjena”, Budva 10. maj 2010.\nSaopštenje - sastanak Parlamentarne dimenzije Centralno evropske inicijative\nSaopštenje - sastanak ministara transporta na temu: „Multimodalni transport u CEI regionu“, Kolašin, 26. april 2010. godine\nSaopštenje - sastanci u okviru CEI - april 2010\nSaopštenje - Prvi sastanak Komiteta nacionalnih koordinatora (KNK) država učesnica Centralnoevropske inicijative (CEI) - Kolašin, 18. 02. 2010\nSpoljna politika Multilateralni odnosi CEI - CG predsjedavanje\nCrnogorsko predsjedavanje (CEI - Montenegro 2010)\nutorak, 07 decembar 2010\tUvaženi generalni sekretaru CEI,Drage kolege,Dame i gospodo,\nPozdravljam vas u ime crnogorskog predsjedavanja Centralno-evropskom inicijativom. Dobrodošli u Podgoricu, dobrodošli u Crnu Goru.\nZa Crnu Goru regionalna saradnja, i u okviru toga predsjedavanje regionalnim inicijativama, u vrhu su spoljno-političkih prioriteta. Kroz aktuelno predsjedavanje sa tri inicijative: Centralno-evropskom, Jadransko-jonskom i Procesom saradnje u Jugoistočnoj Evropi, nastojali smo da unaprijedimo njihov rad, afirmišemo najbolja iskustva iz dosadašnje prakse, da ostvarimo, gdje je to bilo moguće, sinergetski efekat i učinimo posebno efikasnim one oblasti koje jačaju stabilnost i saradnju u regionu.\nUvodno izlaganje ministra vanjskih poslova Milana Roćena na završnom sastanku Komiteta nacionalnih koordinatora zemalja članica CEI\nutorak, 07 decembar 2010\tAudio zapis: Uvodno izlaganje ministra vanjskih poslova Milana Roćena na završnom sastanku Komiteta nacionalnih koordinatora zemalja članica Centralno-evropske inicijative (CEI).\nUvodno izlaganje generalnog sekretara CEI Gerharda Fanceltera\nutorak, 07 decembar 2010\tAudio zapis: Uvodno izlaganje generalnog sekretara CEI, Gerharda Fanceltera na završnom sastanku Komiteta nacionalnih koordinatora zemalja članica Centralno-evropske inicijative (CEI).\nsubota, 27 novembar 2010\tTokom dana raspravljano o dvije teme i usvojena Završna deklaracija U drugom dijelu današnjeg rada Parlamentarne skupštine Centralnoevropske inicijative raspravljano je o pekograničnoj saradnji između država CEI-a, a uvodničari su bili ministarka za evropske integracije, Gordana Đurović i savjetnik za politička pitanja Delegacije EU u Crnoj Gori, Klajv Rambold.\nU raspravi su učestvovali predstavnici devet zemalja i potpredsjednik Pododbora za lokalnu i regionalnu demokratiju Parlamentarne skupštine Savjeta Evrope, Miljenko Dorić. Uvodničari su ocijenili da je rasprava bila izuzetno konstruktivna i da je ukazano na nove kreativne pristupe saradnje od strane učesnika debate.\nsubota, 27 novembar 2010\tPotpredsjednik Skupštine Crne Gore, Željko Šturanović, ukazao na presudni značaj saradnje sa najbližim susjedima Godišnje zasijedanje Parlamentarne skupštine Centralnoevropske inicijative danas je svečano otvorio predsjedavajući Parlamentarne dimenzije Centralnoevropske inicijative, Miodrag Vuković, u Hotelu "Splendid" u Bečićima.\nUvodna izlaganja imali su potpredsjednik Skupštine Crne Gore, Željko Šturanović i ministar vanjskih poslova, Milan Roćen.\npetak, 26 novembar 2010\tTokom prijepodneva održan sastanak Glavnog odbora Godišnje zasijedanje Parlamentarne skupštine Centralnoevropske inicijative počelo je danas u Hotelu "Splendid" u Bečićima, sastankom Glavnog odbora.\nTom prilikom predśedavajući Parlamentarne dimenzije Centralnoevropske inicijative, Miodrag Vuković, podśetio je na dosadašnje aktivnosti koje su realizovane u okviru crnogorskog predsedavanja Centralnoevropskom inicijativom, kao i na sastanke koji su održani u okviru Parlamentarne dimenzije CEI.\nčetvrtak, 25 novembar 2010\tX CEI Forum mladih “ Obrazovanje i zapošljavanje mladih ljudi - izazovi i perspektive”, održan je u Budvi, 25. i 26. novembra 2010. Forum je organizovala Uprave za mlade i sport Crne Gore.\nForum je imao za cilj da se razmotre izazovi i mogućnosti za uspješnu tranziciju mladih iz obrazovnog sistema na tržište rada. Poslužio je kao prilika i platforma za razmjenu primjera najboljih praksi, kao i stvaranje zajedničkih zaključaka i preporuka za donosioce odluka i mladih u zemljama učesnicama Foruma. Rad se odvijao po radnim grupama na teme: Mjere podrške vlade za zapošljavanje mladih, Usklađivanje obrazovnih politika sa tržištem rada, Preduslovi za uspješan ulazak na tržište rada i Obrazovna mobilnost. Usvojeni su Zaključci radnih grupa koje ovdje možete preuzeti.\nčetvrtak, 28 oktobar 2010\t„Danas, kada ekonomije zemalja počinju da se oporavljaju nakon globalne krize, svjesni smo značaja koji investicije imaju kako za ekonomski rast, tako i za čitavu privredu zemlje. Taj pozitivan efekat naročito se može vidjeti u oblasti povećanja zaposlenosti, standarda, priliva u budžetu, jačanja konkurencije, transfer tehnologije i sl. Povećanje investicija vodi ubrzanju oporavka ekonomija, što svima nama predstavlja jedan od prioriteta“ rekao je ministar ekonomije Branko Vujović otvarajući ministarski sastanak zemalja Centralnoevropske inicijative (CEI) na temu „Promocija investicija“ koji je organizovan u okviru programa aktivnosti predsjedavanja Crne Gore Centralnoevropskom inicijativom u 2010. godini.\nMinistar Vujović je naglasio da se prednosti koje sa sobom donose strane direktne investicije jedino mogu održati stalnim reformama i trajnim poboljšanjem poslovne i investicione klime ne samo u okviru pojedinačnih ekonomija već i šire, kroz ekonomsku i političku saradnju u okviru regija, kao što je primjer zemalja CEI regiona.\nsrijeda, 27 oktobar 2010\tMinistar turizma Predrag Nenezić otvoro je danas sastanak ministara Centralno- Evropske Inicijative (CEI) u Budvi. Tema ovogodišnjeg sastanka bila je “Održivi turizam - šansa za razvoj unikatnog CEI diverzifikovanog turističkog proizvoda”.\nOtvarajući sastanak, ministar Nenezić je istakao značaj regionalne saradnje kao mehanizma za unapređenje bilateralne saradnje između pojedinih država Regiona i za realizaciju ciljeva koji su zajednički za Region kao cjelinu. U tom kontekstu, naglasio je da Crna Gora tokom predsjedavanja Centralno-evropskom Inicijativom nastoji da afirmiše pristup, kojim se kroz regionalni koncept obezbjeđuje implementacija ciljeva na nacionalnim nivoima, te na taj način doprinosi prosperitetu Regiona u cjelini. On je istakao težnju Crne Gore da inicira programe i projekte, čija će realizacija omogućiti povezivanje ne samo institucija koje se bave razvojem turizma, već i onih koje će obezbjediti društveno – ekonomski razvoj Regiona, u skladu sa evropskim principima i standardima.\nsrijeda, 27 oktobar 2010\t„Vlada Crne Gore je prepoznala mogućnosti razvoja Crne Gore kroz valorizaciju energetskog potencijala pa se, u toku protekle četiri godine, sektor energetike u Crnoj Gori nalazio u periodu ključnih promjena“ rekao je ministar ekonomije Branko Vujović otvarajući regionalnu konferenciju “Obnovljivi izvori energije i njihova primjena” koja je organizovana u Crnogorskoj akademiji nauka i umjetnosti.\nVujović je istakao da se u Crnoj Gori trenutno realizuje više projekata važnih kako za energetski sistem Crne Gore, tako i za cijeli Region kao što je projekat hidroelektrana na Morači čijom realizacijom bi Crna Gora u svom energetskom sistemu raspolagala sa dodatnih oko 600 GWh godišnje proizvedene električne energije što bi značajno umanjilo uvoz električne energije koji je prethodnih godina iznosio oko 35% od ukupno potrošene električne energije u Crnoj Gori. U idućoj godini, ističe ministar ekonomije, pokrenuće se postupak valorizacije rijeke Komarnice i drugih hidroenergetskih kapaciteta.\nSaopštenje sa sastanka ministara inostranih poslova zemalja članica Centralnoevropske inicijative (CEI)\nBudva: Održan sastanak ministara inostranih poslova zemalja članica Centralnoevropske inicijative (CEI)\nIzlaganje ministra inostranih poslova Republike Italije Franka Fratinija\nIzlaganje ministra inostranih poslova Republike Srbije Vuka Jeremića\n<< Početak < Prethodna 1 2 3 Sljedeća > Kraj >>\tStrana 1 od 3\tCopyright © 2008 Ministarstvo vanjskih poslova i evropskih integracija Crne Gore


Festival nauke prvi put na Beogradskom sajmu – MAMIN SVET\nHome Kuda s decom\tFestival nauke prvi put na Beogradskom sajmu\nby Angelina Radulović 2. decembra 2015. 0 comment\nČuda su svuda – simboličan i lep je naziv ovogodišnjeg Fesitvala nauke. Svi ljubitelji nauke znaju šta je čuveni Festival nauke u jugoistočnoj Evropi. Svake godine se tradicionalno održava svakog prvog vikenda u decembru u Beogradu, a ovog puta od 3. do 6. decembra Beograđani imati tu čast da budu njegovi domaćini na Beogradskom sajmu u Hali 3.\nCentralna tema ove sjajne manifestacije će kao i prethodnih osam godina biti nauka. O njoj će raspravljati hiljade posetilaca među kojima i školarci iz celog regiona. Svi zainteresovani će imati prilike da upoznaju razne zanimljive eskperimente, kao i njihove tvorce, naučnike iz celog sveta. Biće organizovani razni naučni šou programi i predavanja koja će omogućiti da mladi saznaju nove zanimljive stvari na zabavan i interaktivan način.\nNa manifestaciji če biti ukupno 45 naučnih postavki na 6 hiljada kvadratnih metara Hale 3 Beogradskog sajma koje će biti vođene od strane vise od 550 naučnika. Pošto je ova godina Međunarodna godina svetlosti, specijalna pažnja će biti posvećema optičkim vlaknima, laserima i hologramima, ali osim toga će posetioci imati priliku i da čuju više o borbi nauke protiv kriminala kroz forenziku, nešto novo o ekologiji itd.\nJedna od najlepših atrakcija ovog Festivala je čuveni Okeanijum koji će ove godine biti više prilagođem najmlađima. Mladi istraživači će imati prilike da deci i nastavnicima pokažu kako učionica može postati zabavnija i kada se lakše uči o raznim ozbiljnim naukama.\nOvogodišnji Festival nauke će ugostiti i centre za promociju nauke iz raznih zemalja među kojima će biti i Italija, Francuska, Slovenija, Izrael, Estonija, Austrija i Amerika. Glavni fokus ovog festivala će biti robotika, gasologija, klimatologija, nauka o mehurićima, gravitacija i mnoge druge neobične nauke. Beograd će ove godine biti i ponosan domaćin jednog od najvećih naučnih zvezda današnjice – američkog neuronaučnika i inženjera Grega Gagea.\nU skladu sa mnogim debatama koje se širom sveta vode o klimatskim promenama, gost 9. Festivala nauke biće i trupa „Les Atomes Crochus“ s interaktivnim naučnim šou programom „CLIMAT-EAU-LOGIE“ koja želi da podigne svest ljudi o ovim opasnim promenama.\nOno što ovaj festival čini posebnim jeste što širi svet mladih o tome koliko je nauka lepa i na koje sve načine mogu da zavole nauku. Ovo je najveći događaj u celoj jugoistočnoj Evropi kada je u pitanju promovisanje nauke i obrazovanja. Prošle godine ga je posetilo ukupno 26 hiljada ljudi, od čeka 17 hiljada đaka osnovnih i srednjih škola. Ukoliko vi ili vaše dete želite da posetite ovaj fantastičan festival, ali niste iz Beograda, nema potreba za brigu jer se smeštaj u Beogradu može naći lako, prpeoruka je svakako apartmanski smeštaj.\nFestival nauke prvi put na Beogradskom sajmu was last modified: 2 decembra, 2015 by Angelina Radulović\nPorodični spa vikend u Solarisu, odmor za...


NA POMOLU NAJCRNJI SCENARIJ U RS Uznemireni Mirko Šarović diže na uzbunu, uputio je ozbiljno upozorenje građanima: "Vi ćete platiti jedini i najveći ceh!"\nHome Biznis NA POMOLU NAJCRNJI SCENARIJ U RS Uznemireni Mirko Šarović diže na uzbunu,...\nMirko Šarović, ministar vanjske trgovine i ekonomskih odnosa BiH upozorava građane zbog aktuelnog poskupljenja struje u RS, ali i zbog, kako je rekao, ukupnog stanja u elektroenergetskom sektoru Bosne i Hercegovine.\nMinistar bez dlake na jeziku naglašava da će poskupljenje struje u RS platiti isključivo građani.\n“Uprkos tome što je najavljeno povećanje cijene struje za tzv. velike potrošače u RS, svima je jasno da će se to poskupljenje prelivati dalje na cijelu BiH, kroz povećanje cijena proizvoda, i na kraju će sve to opet platiti građani”, istakao je vrlo otvoreno i bez uvijanja ministar vanjske trgovine i ekonomskih odnosa BiH.\nŠarović nadalje argumentirano objašnjava da je iz obrazloženja o novim cijenama, koja su dobili od predlagača, jasno da razlozi poskupljenja nisu ekonomski.\n“Razlog poskupljenja nisu neke realne promjene poslovanja na tržištu, niti neki realni poremećaji… Cijena struje povećana je prvenstveno kako bi se osigurale plate stranačkoj vojsci koju je aktuelna vlast u RS-u, posebno u posljednjih godinu dana, prekomjerno i bez realne potrebe zapošljavala. Ovo poskupljenje je samo jedna od posljedica lošeg, nedomaćinskog upravljanja i nedostatka vizije razvoja ovog važnog sektora”, objašnjava Šarović.\nU modernom poslovnom svijetu, pa čak i u našoj regiji, u potpunosti je nezamislivo da se, kako kaže Šarović, cijena struje povećava zbog dodatnog upošljavanja radnika.\nInače, treba podsjetiti da je naša zemlja jedina zemlja u regiji koja proizvodi više struje nego što su njene realne potrebe i donedavno je važila za jedinog regionalnog izvoznika električne energije.


U protekla 24 sata u Bosni i Hercegovini 223 osobe oboljele su od COVID-19, a od juče su usljed zaraze koronavirusom preminule četiri osobe, javlja Anadolu Agency (AA).\n”U Federaciji BiH do sada su testirana 70.262 uzorka, a COVID-19 je potvrđen kod 3.988 osoba (1.985 žena – 49,77 posto i 2.003 muškarca – 50,23 posto). Zaključno sa današnjim danom, u Federaciji BiH oporavljena su 1.602 pacijenta, dok je trenutno aktivno 2.299 slučajeva pozitivnih na COVID-19. Od 87 potvrđenih smrtnih ishoda u Federaciji BiH, 56 osoba je muškog spola (64,37 posto) i 31 ženskoga (35,63). Što se tiče starosne strukture, 62 preminula pacijenta (71,26 posto) su imala preko 65 godina”, saopšteno je iz Zavoda za javno zdravstvo Federacije BiH.\nPrema danas ranije objavljenim podacima, u entitetu Republika Srpska 86 osoba bilo je pozitivno na koronavirus, među 464 testiranih.


Naslovnica Novine Kacin: Srbiju mnogo koštalo zaklinjanje u Rusiju\nSrbija – “Iako se Srbija nadala dobijanju uslovnog datuma za početak pregovora sa EU, kako sada stvari stoje, to se neće dogoditi, jer je način odlučivanja kompleksan i nema saglasnosti o tome. Nije isključeno da to u poslednjem trenutku bude odlučeno na samom vrhu“, kaže Jelko Kacin, izvestilac Evropskog parlamenta za Srbiju.\nSavjet ministara spoljnih poslova zemalja članica EU raspravljaće u ponedeljak i utorak o eventualnoj dodeli datuma za početak pregovora sa Srbijom, a njihovi zaključci biće uzeti u obzir na zasjedanju Evropskog savjeta, koje će biti održano u četvrtak i petak.\nKao uslove da bi Srbija dobila datum, Kacin navodi ispunjavanje obaveza preuzetih u dosadašnjim dogovorima s Prištinom i primjenu integrisanog upravljanja prelazima. Potom dolazi i susret predsednika Srbije i Kosova.\n– Mi ne očekujemo da Srbija napravi bilo šta za EU, već očekujemo da to uradi u svoju korist i nadoknadi mnogo toga propuštenog u prošlosti jer je praktično sama sebe bila izolovala i sanjala nešto što ne postoji. Mnogo ju je koštalo zaklinjanje u Rusiju, a jasno je da je budućnost Srbije samo u procesu približavanja EU. Ponekad je potrebno napraviti korak unazad da bi se uzeo bolji zalet za budućnost. To nije uvek popularno. Ali, ako “Gorenje“ u Valjevu otvori 500 novih radnih mesta, ljudima iz te sredine će biti jasno zašto je put ka EU jedini put za Srbiju – kaže Kacin.


Dovoljno mesta za upis u srednje škole - Kolubarski Info\numadmin April 13, 2021\t0 Komentara\nU Kolubarskom okrugu je 1.588 slobodnih mesta za upis srednjoškolaca, a 1.445 osmaka, tako da za upis ima sasvim dovoljno mesta, rekla je načelnica Školske uprave Valjevo, dr Zorica Jocić.\nKako je rekla na poslednjoj konferenciji za medije, već u decembru prošle godine počelo se sa planiranjem procesa upisa. Održani su sastanci sa direktorima škola, predstavnicima lokalnih samouprava, Filijale Nacionalne službe za zapošljavanje i Regionalne provredne komore, jer su svi oni akteri razvoja lokalne samouprave.\nGimnazija ima 214 slobodnih mesta, Tehnička škola 240 slobodnih mesta – najviše, osam odeljenja, Poljoprivredna, Ekonomska i Medicinska škola imaju po 180 mesta, dakle po šest odeljenja i Muzička škola ima 24 mesta na dva smera: muzički izvođač i muzički saradnik, rekla je načelnica Školske upave Valjevo dr Zorica Jocić.\nU procesu planiranja upisa korišćene su smernice Ministarstva prosvete, nauke i tehnološkog razvoja i svi kriterijume koje je Ministarstvo propisalo, pojašnjava Jocić, dodajući da su polazili najpre od potreba lokalnih samouprava i broja učenika osmog razreda.\nVrlo se vodilo računa o potrebama lokalne privrede u smislu dualnog obrazovanja i zahtevima poslodavaca za dualnim obrazovnim profilima, što je vrlo značajno i o tome su postojali posebni sastanci na kojima je pomoćnica za dualno obrazovanje govorila o proceduri, zainteresovanima… Regionalna privredna komora je bila veoma uključena ove godine, kaže dr Jocić.\nPrijemni ispiti za specijalizovana odeljenja, muzičke i umetničke škole biće ralizovani u prvoj polovini maja.\nBitno je naglasiti da roditelji mogu da prijave svoju decu elektronski za prijemni ispit od 12. do 15. aprila. Međutim, ako propuste taj termin, dokumentaciju mogu doneti u škole 15. i 16. aprila. Kada polože prijemni ispit, to im neće biti jedini uslov da budu učenici tog odeljenja, već će morati da rade i završni ispit, naglašava načelnica Školske uprave Valjevo.\nNakon probne male mature koja je organizovana 9. i 10. aprila, male maturante očekuje polaganje završnog ispita 23, 24. i 25. juna, od čega će im između ostalog zavisiti upis uželjenu srednju školu.


Srbija otvorila još četiri poglavlja u pregovorima o pristupanju Evropskoj uniji\n14 Dec 2021, 9:41 Beograd rts Elena Marjanović\nNa međuvladinoj konferenciji Srbije i Evropske unije u Briselu otvoren je klaster 4, koji obuhvata četiri poglavlja u pregovorima o pristupanju Srbije Evropskoj uniji.\nOtvorena su poglavlja 14 (transportna politika), 15 (energetika), 21 (transevropske mreže) i 27 (životna sredina)\nSrbija je u dosadašnjim pregovorima sa Evropskom unijom otvorila 22 poglavlja, od kojih su dva poglavlja privremeno zatvorena.\nBrnabić: Važna prekretnica za Srbiju\nPredsednica Vlade Srbije Ana Brnabić rekla je nakon međuvladine konferencije da je današnji dan veoma značajan datum i veoma važna prekretnica za Srbiju.\n"U skladu sa novom metodologijom danas smo otvorili klaster 4 - zelena agenda i u okviru klastera 4 otvorili smo četiri nova poglavlja", navela je predsednica Vlade Ana Brnabić.\nOcenila je da je to veliki uspeh na kom želi da čestita svim građanima Srbije i zahvalila je predsedniku Vučiću na podršci i razumevanju koje je pokazao.\n"Važna stvar nove metodologije je političko upravljanje integracijama. Ono što smo mi uradili u mandatu nove vlade je da u potpunosti politički, zajedno sa ministarkom Joksimović, upravljamo procesom, svim reformama, pre svega u oblasti vladavine prava i to je dalo rezultat", kazala je Brnabićeva.\nNavela je da je otvaranje poglavlja ogromna motivacija za dalje reforme u oblasti vladavine prava, javne uprave i privrede i ekonomije.\n"Želim da zahvalim svim državama članicama Evropske unije, kao i Evropskoj komisiji na podršci i na razumevanju. Pokazali su da su otvoreni, da su spremni da vide, da saslušaju, da nagrade sve ono što smo uradili i samim tim ovo je velika motivacija da nastavimo, čak ne ni na isti način na koji smo radili dosada, već da idemo brže i da radimo bolje", navela je Ana Brnabić.\n"Nadam se da ćemo 2022. godine otvoriti i klaster 3"\nAna Brnabić je navela da se nada da će Srbija 2022. godine otvoriti i klaster 3, koji je, kako je navela, spreman, a da je sledeće na agendi priprema za otvaranje klastera 5.\nBrnabićeva je navela da je sve veći fokus na zaštiti životne sredine i "da je ta tema sve prisutnija i sve važnija u Srbiji".\n"Naši prioriteti takođe ostaju regionalna stabilnost, dijalog sa Prištinom, ekonomija. Zadovoljna sam, i o tome smo i danas pričali, kakve ekonomske rezultate Srbija postiže. Očekujem da naš rast ove godine bude preko 7, čak 7,5 odsto", istakla je Ana Brnabić.\nNaglasila je da je stepen usklađenosti Srbije sa spoljnom i bezbednosnom politikom Evropske unije trenutno na 65,55 odsto.\nBrnabićeva je zahvalila Sloveniji na "uspešnom predsedavanju", kao i na podršci državama članicama, Evropskoj komisiji, komesaru Varheljiju i predsednici Evropske komisije Ursuli fon der Lajen.\nVarhelji: Otvaranje klastera 4 snažan politički signal posvećenosti EU pridruživanju Srbije\nOtvaranje pregovora o klasteru 4 predstavlja snažan politički signal posvećenosti Evropske unije pridruživanju Srbije, istakao je evropski komesar za proširenje Oliver Varhelji.\nVarhelji je rekao da se sada po prvi put otvaraju pregovori o jednom klasteru, koji se sastoji od četiri poglavlja.\nDodao je da time Srbija preduzima još jedan značajan korak ka pridruživanju EU.\n"Otvaranje poglavlja predstavlja veoma dobru vest za Srbiju i njene građane, kao i za ceo Zapadni Balkan. Time je poslata snažna poruka da EU želi da ubrza svoj angažman na Zelenoj agendi", objasnio je Varhelji.\nEvropski komesar za proširenje je kazao da otvaranje klastera potvrđuje da postoji napredak u pregovorima u procesu pridruživanja i da EU podržava sve reforme koje su sprovedene u Srbiji.\nNaglasio je da je to i priznanje Srbiji za vladavinu prava i korake preduzete na reformi Ustava u vezi oblasti koje se tiču otvorenog klastera.\nVarhelji je naveo da sada predstoji puno posla na suštinskim pregovorima, i da samo posvećenim pristupom Srbija može da ispuni sve uslove za zatvaranje poglavlja.\n"Međuvladina konferencija je omogućila i da otvorimo politički dijalog o ključnim izazovima sa kojima se Srbija dalje suočava. Kada je reč o vladavini prava i normalizaciji odnosa sa KiM oni ostaju ključni za pristupni proces", poručio je Varhelji.\nVarheji je kazao da je važno da Srbija ostvaruje dobre rezultate na terenu, sa čvrstom ambicijom da otvara dalje klastere tokom francuskog predsedavanja EU.\n"Mi sa naše strane uradićemo sve da bi se ubrzali pregovori", naglasio je Varhelji.\nDovžan: Istovremeno otvaranje četiri poglavlja unosi dinamiku u pregovore\nIstovremeno otvaranje četiri poglavlja unosi dodatnu dinamiku u pregovore o pridruživanju Srbije Evropskoj uniji, izjavio je danas slovenački državni sekretar, Gašper Dovžan, posle Međuvladine konferencije EU-Srbija.\nDovžan je izneo zajedničku poziciju EU rekavši da je za EU proširenje ostaje ključni prioritet koji predstavlja strateško investiranje u mir, prosperitet, stabilnost u Evropi.\n"Posebno mi je drago što smo se danas složili da otvorimo jedan pregovarački klaster sa Srbijom, što je prvi put. To je važan rezultat u pregovorima i važna demonstracija revidirane metodologije proširenja koja je sada primenjena u praksi", rekao je Dovžan.


Mirović: Formirati Ministarstvo turizma\nPovodom početka realizacije projekta „Stvaranje uslova za podizanje konkurentnosti turističkih destinacija kroz edukaciju i obuku kadrova“, predsednik Vlade Vojvodine Igor Mirović izjavio je danas da bi bilo neophodno da se pokrene inicijativa kojom bi turistički poslenici i turističke organizacije imale svoj ’’upravni krov’’, odnosno da se u budućnosti formira ministarstvo turizma kao zasebno.\nIgor Mirović na predavanju Centra za istraživanje i studije turizma\nProjekat koji vodi Centar za istraživanje i studije turizma u toj oblasti će se realizovati od maja do decembra ove godine, uz podršku Pokrajinske vlade, Ministarstva trgovine, turizma i telekomunikacija, Nemačke agencije za tehničku saradnju GIZ, Turističke organizacije Srbije i Vojvodine, Ekonomskog fakulteta u Beogradu i Udruženja hotelijera i restoratera HORES.\n- Za podsticaj i razvoj turizma kao naše sve značajnije privredne grane, moramo raditi zajedno, moramo koristiti iskustva razvijenijih zemalja u čemu će nam značajna biti podrška GIZ-a. Potrebno je da povećamo finansijska sredstva za sve vidove podsticaja koji realno vraćaju kvalitet u turističku granu, zatim da formiramo pokrajinski sekretarijat za turizam i da se što više i što značajnije promovišemo u svetu, ali i podstičemo domaćeg turistu - poručio je Mirović pred brojnim turističkim poslenicima danas u Sremskim Karlovcima.\n- Veći rast biće moguć kada se završe infrastrukturni projekti i ako se nastavi ovakvo ulaganje u edukaciju i obuku kadrova na svim nivoima, u segmentu turizma i ugostiteljstva - rekla je Renata Pindžo.\nUspešan rad učesnicima edukacije poželeo je i predsednik opštine Sremski Karlovci Nenad Milenković, koji je istakao da ovu opštinu godišnje poseti veliki broj turista te se ulaganje u turizam neće shvatiti kao trošak, već kao dobra investicija, a dodatni izazov za Karlovce u predstojećem periodu je i izbor Novog Sada za evropsku prestonicu kulture.\nDirektor Kancelarije GIZ-a Nemačke agencije za tehničku saradnju za Srbiju Gerhard Zipel (Gerhard Sippel) istakao je da je razvoj turizma interesantan, jer stvara mnogo šansi za učešće, učenje i razumevanje. Nemačka i Srbija u ovoj oblasti imaju dobar tim, saopštio je Zipel i naglasio važnost stvaranja strategije u ovoj oblasti uz inicijativu koja Srbiji ne manjka.


Tag / Nemanja Stevanović / Vesti online\nVulićević: Partizan može mnogo u Evropi!\nFudbaler Partizana Miroslav Vulićević ocenio je da je njegova ekipa "apsolutno zasluženo" osvojila "duplu krunu" pobedom nad Crvenom zvezdom u finalu Kupa Srbije. Golman Nemanja Stevanović...\nStevanović otkrio kako je nadmudrio Milijaša\nJedan od junaka ponbede Partizana u finalu Kupa Srbije bio je i golman Nemanja Stevanović, koji je u nekoliko navrata uspeo da sačuva svoju mrežu, kada su neki već videli loptu u golu.\nBosna bi mogla da "ukrade" još jednog srpskog reprezentativca\nNije retkost da sportisti sa ovih prostora tokom karijere promene reprezentativni status, odnosno da u mlađim kategorijama nastupaju za jednu, a u seniorskim danima za drugu selekciju.\nOni su imali prvi seks na Farmi, sada ne žele da znaju jedno za drugo\nKada su njih dvoje ušli u najpopularniji rijaliti u regionu "Farma" i to kao par, niko nije očekivao da će napraviti toliki haos. Naime, drugu sezonu "Farme" svakako su obeležili Milena Ćeranić...\nDa sam solo, učio bih starlete pevanju\nPevač Nemanja Stevanović, koji je gotovo tri godine u srećnom braku sa Jelenom Stevanović, otvoreno priznaje da mu je to jedina kočnica kada su starlete u pitanju.\nBivši ljubavnici se ne podnose: Milena bežala od Nemanje\nPartizan ne ume da postigne gol, a dovodi golmana\nLogično, zar ne? Partizan dovodi novog golmana\nFudbaleri Partizana u tri zvanična meča u novoj sezoni nisu uspeli da postignu gol, tačnije punih 300 minuta, pa bi moglo da se kaže da imaju problem sa realizacijom.\nNema više dolazaka u Partizan\nSamo tri dana pred početak nove sezone, koja za Partizan startuje u četvrtak utakmicom protiv poljskog Zaglebja, crno-beli su okončali prelazni rok iako on traje sve do 31. avgusta.\nStojković: Nismo slučajno drugi, pobeda nam mnogo donosi\nGolman Čukaričkog Nemanja Stevanović i fudbaler Filip Stojković složili su se u oceni da duel sa Partizanom čekaju sa određenom dozom rasterećenosti, ali da se nadaju još jednoj dobroj...\nUmotvorine ili gluposti: "Biseri" naših estradnjaka\nU nastojanju da ispadnu pametniji, zabavniji i elokventniji, mnoge poznate ličnosti imaju veoma nebulozne izjave. U moru takvih, izdvojili smo 12 zbog kojih se ceo region tresao od smeha.


Jeftini letovi iz Šri Lanke do Bugarske - Avio karte Šri Lanka Bugarska - eSky.rs\nAvio karte iz Šri Lanke do Bugarske\nPretražite letove iz Šri Lanke do Bugarske\nProverite najbolje prilike za letove iz Šri Lanke do Bugarske\nZa rutu iz Šri Lanke do Bugarske nema direktne veze\nNajkraći letovi s presedanjem traju oko 16h 25min.\n✔ Postoje li posebne ponude za letove iz Šri Lanke do Bugarske na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Bugarske?\n✔ Ako rezervišem let iz Šri Lanke do Bugarske, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Bugarske?\nBudite sigurni, da na eSky.rs ponuda letova iz Šri Lanke do Bugarske uključuje ne samo niskotarifne avio-kompanije, već i one koje su specijalizovane za visoki standard.


Poziv je usledio samo nekoliko dana nakon objavljivanja knjige u kojoj Benon (na fotografiji) navodi da je predsednikova porodica možda umešana u pranje novca i izdajničke postupke\nBivšem glavnom strategu Donalda Trampa, Stivu Benonu (Steve Bannon) naloženo je da svedoči pred velikom porotom, piše “Njujork tajms” (The New York Times).\nPozivajući se na blizak izvor, američki list navodi da je specijalni savetnik Robert Muler (Mueller), koji istražuje navodno rusko mešanje u američke predsedničke izbore 2016. i mogući dosluh Moskve sa Trampovim saradnicima, naložio prošle sedmice Benonu da svedoči, što bi bio prvi slučaj da se na ovaj način ispituje neko iz kruga bliskog američkom predsedniku.\nMeđutim, poziv može biti pregovaračka taktika kako bi se Benon ubedio da u potpunosti sarađuje sa Mulerovom istragom, odnosno da bude ispitan u neformalnijim okolnostima u Uredu specijalnog istražioca. To može biti i način da se Benon ohrabri da bude kooperativniji ili znak da Mulerova istraga ima poseban interes za ono što će reći. U najmanju ruku, to je pokazatelj - svakako na nezadovoljstvo predsednika SAD Donalda Trampa - da je istraga o ulozi Rusije daleko od kraja, ocenjuje “Njujork tajms”.\nIstraga ide dalje: Robert Muler i Donald Tramp\nPortparol Ureda specijalnog istražioca je odbio da prokomentariše ove navode, a ni Benonov advokat nije bio dostupan za komentar.\nIzveštaj “Njujork tajmsa” je objavljen u utorak, u trenutku kada se Benon pojavio pred Panelom Komiteta Predstavničkog doma Kongresa SAD za obaveštajni rad koji takođe ispitiuje navodno mešanje Rusije u američke izbore, što Moskva negira. Ovo saslušanje je bilo zatvoreno za javnost.\nTo je jedan od četiri panela u Kongresu koji istražuju pomenuti slučaj.\nPoziv je usledio samo nekoliko dana nakon objavljivanja knjige u kojoj Benon navodi da je predsednikova porodica možda umešana u pranje novca i izdajničke postupke, što je sigurno dovelo do neprospavanih noći u Beloj kući, ocenjuje BBC.\nOstali bivši Trampovi bliski saradnici - uključujući šefa osoblja Rejnsa (Reince) Pribeusa, portparola Šona Spajsera (Sean Spicer) i pravnog savetnika Bele kuće Dona Mekgrafa (McGrath) – razgovarali su neformalno sa Uredom specijalnog istražitelja.\nBenon je pomogao Trampu da uobliči izbornu poruku “Amerika na prvom mestu” i bio je jedan od njegovih najbližih saradnika do avgusta kada je otpušten.\nMeđutim, došao je nedavno u sukob sa američkim predsednikom zbog komentara u knjizi Majkla Volfa (Michael Wolf) “Vatra i bes: Unutar Trumpove Bele kuće”, uključujući i opasku da je sastanak Donalda Trampa juniora sa nekolicinom ruskih predstavnika u junu 2016. bio “izdajnički”.\nČetvoro lica je obuhvaćeno Mulerovom istragom, uključujući bivšeg šefa Trampove kampanje Pola (Paul) Manaforta i nekadašnjeg savetnika za nacionalnu bezbednost Majkla Flina (Michael Flynn).\nTokom dosadašnje Mulerove istrage Pol Manafort i Rik Gejts (Rick Gates), takođe angažovan u izbornoj kampanji, istakli su da nisu krivi po optužbi za pranje novca koja nije povezana sa izborima 2016. U međuvremenu, Gejtsu je ukinut kućni pritvor.\nDžordž (George) Papadopoulos, bivši savetnik u izbornoj kampanji, priznao je da je lagao FBI oko kontakta sa Rusima.\nMajkl Flin je priznao da je lagao FBI oko sastanka sa ruskim ambasadorom Sergejom Kisljakom.\n“Vošington post” (The Washington Post) je nedavno objavio da bi i sam Tramp mogao uskoro biti ispitan u okviru Mulerove istrage.


Čak 65% Evropljana planira da putuje ove godine – Objektivni\nPočetna/Iz minuta u minut/Čak 65% Evropljana planira da putuje ove godine\nČak 65% Evropljana planira da putuje ove godine\n0 49 1 minut ranije\nPrema istraživanju koje je sproveo EasyJet, čak 65% Evropljana planira da rezerviše putovanja ove godine, uprkos pandemiji i neizvesnostima u vezi sa trenutnim ograničenjima putovanja.\nAnaliza objavljena prošle nedelje pokazala je kako od ukupnog broja korisnika koji su već rezervisali letove za 2021. godinu (14%), više od polovine (56%) planira da rezerviše karte ponovo ove godine, što pokazuje snažnu želju Evropljana da putuju tokom 2021. godine.\n„Znamo da postoji zaostala tražnja – viđali smo to svaki put kada se ublaže ograničenja, ali ovo istraživanje dodatno naglašava interes ljudi da putuju što pre“, rekao je izvršni direktor komoanije EasyJet Džon Lundgren.\nIstraživanje je sprovedeno sredinom januara na 5.000 evropskih potrošača, kada su zemlje širom kontinenta sprovodile ili preispitivale mere ograničavanja i bile u ranoj fazi kampanje vakcinacije, prenosi Travel magazine.\nZato se procenjuje da će namera putovanja, uprkos pandemiji, porasti još više nakon što se ublaže mere a vakcinacija bude u poslednjoj fazi.\nU slučaju ljudi koji još nisu rezervisali putovanje, većina (82%) kaže da čeka veću sigurnost oko ukidanja ograničenja putovanja.


Mijatović: Globalna saradnja neophodna za postizanje ciljeva socijaldemokratije – SDP Srbije\nMijatović: Globalna saradnja neophodna za postizanje ciljeva socijaldemokratije\nČlan Predsedništva Socijaldemokratske partije Srbije (SDPS) dr Milorad Mijatović učestvovao je proteklog vikenda na sastanku Socijalističke internacionale (SI) u Madridu.\nNa sastanku su razmatrana iskustva rada socijaldemokratskih partija širom sveta i mogućnosti njegovog daljeg unapređenja i unapređenja dalje saradnje kroz Socijalističku internacionalu i srodne organizacije.\nU posebnom razgovoru sa Luisom Ajalom, generalnim sekretarom Socijalističke internacionale, Mijatović je posebno istakao potrebu daljeg jačanja saradnje Socijaldemokratske partije Srbije i Socijalističke internacionale.\n– Vizija koju dele SDPS i SI vizija je sveta ravnopravnosti, kooperativnog i održivog razvoja celog čovečanstva, sveta jednakih mogućnosti za sve. Ovakva vizija je vredna borbe na globalnom planu i saradnja globalnih socijaldemokratskih snaga je imperativ kako bi se ona ostvarila – zaključio je Mijatović.


22. Nov 2000 15:40 (GMT+01:00)\nCrnogorski pravnici o proceduri raspisivanja referenduma\nĐukanović predlaže, Skupština odlučuje\nMitrić: Suverenost pripada građanima. Šoć: Pre svega politički konsenzus. Skupština samo valorizuje odluku građana\nBEOGRAD - Sudeći po izjavama crnogorskih političara ova republika će pre doneti odluku o raspisivanju referenduma nego sesti za sto da pregovara o preuređenju federacije.\nKo formalno donosi odluku o raspisivanju referenduma i kakva je pravna sudbina odluke koja se izglasa, pitali smo sudiju Ustavnog suda Crne Gore i profesora na Pravnom fakultetu u Padgorici, Blagotu Mitrića, koji kaže da "Ustav Crne Gore u članu 81 reguliše pitanje raspisivanja republičkog referenduma".\nReferendum odluke ili razdora\nNa pitanje da li trenutno u crnogorskoj skupštini postoji većina koja bi usvojila eventualno dat predlog predsednika o referendumu, Dragan Šoć kaže da "o ovako važnom pitanju postoji politički rizik". - Pre nego što bi se dao taj predlog, trebalo bi postići konsenzus o Zakonu o referendumu, pitanju koje bi bilo postavljeno i medijskim uslovima za demokratski ambijent, pojašnjava Šoć. - Ako se te stvari ne bi politički pripremile dati predlog Skupštini bio bi veliki rizik, jer je kako on kaže "vrlo važno da li bi to bio referendum konačne odluke ili referendum razdora".\n- Ustav u članu 32 predviđa ko ima pravo da glasa na referendumu, a to je regulisano i izbornim zakonodavstvom, objašnjava Mitrić dodajući da glasaju "građani stariji od 18 godina, radno sposobni, ali pod uslovom da su građani Crne Gore. - Status građanina podrazumeva državljanstvo ove republike.\nNa pitanje da li je referendumska odluka konačna, gospodin Mitrić kaže da je "Ustav propisao u osnovnim odredbama da suverenost pripada građanima i da se odluka o promeni državno pravnog statusa donosi na referendumu, i ta odluka je konstitutivna, a konačnu odluku, koja je deklarativna, donosi Skupština". - Po mom mišljenju poslanici u Skupštini ne mogu promeniti referendumsku odluku, kaže Mitrić "jer je ona vrhunsko ustavno načelo".\nCrnogorski ministar pravde Dragan Šoć, o proceduri sprovođenja referenduma kaže da " u Crnoj Gori prema Ustavu predsednik Republike predlaže Skupštini da raspiše referendum a Skupština odlučuje da li će ga raspisati".\n- Prema postojećem Zakonu o referendumu postoje dve vrste referendumskih odluka, kaže Šoć. - Jedne su obavezujuće a druge konsultativne, zavisi od značaja i forme pitanja koje je postavljeno. Referendumom iz 1992. bez obzira na osporavanja tog akta, ustanovljen je precedent koji kaže da referendum obavezuje u političkom i pravnom smislu. To znači da ako bi i kad bi se organizovao referendum o ustavno pravnom statusu, Skupština je ta koja svojim aktom pravno valorizuje ono što su građani odlučili.


RTS :: Počinje asfaltiranje tunela Predejane\nEkonomija Počinje asfaltiranje tunela Predejane\nsreda, 24. jan 2018, 11:25 -> 14:50\nU Grdeličkoj klisuri na Koridoru 10 počinje asfaltiranje u tunelu Predejane, koji bi trebalo da bude gotov u martu, a potpredsednica Vlade i ministarka građevinarstva Zorana Mihajlović izjavila je da je saniranjem klizišta kod tunela građevinski rešena najkritičnija tačaka na tom gradilištu.\nMihajlovićeva je, zajedno sa direktorom "Koridora Srbije" Zoranom Babićem, prošla kroz desnu tunelsku cev Predejana i obišla radove na sanaciji klizišta, gde se prošle godine u aprilu obrušio potporni zid na kosini.\nMinistarka je zahvalila "Koridorima Srbije" i svim radnicima koji i po lošem vremenu rade.\n"Hvala radnicima koji svakodnevno rade i tokom zime, to je znak da rešavamo u Grdeličkoj klisuri jednu po jednu kritičnu stvar. Ovo je najteže gradilište ne samo u Srbiji već i u ovom delu Evrope", naglasila je Mihajlovićeva.\nIstakla je da saniranjem klizišta više nema problema na tom gradilištu.\nDirektor "Koridora Srbije" Zoran Babić rekao je da će od vikenda početi radovi na asfaltiranju desne tunelske cevi Predejana i da će se krenuti sa proširenjem tunela za havarisana vozila, nakon čega će biti asfaltirana leva cev.\nPodsetio je da u klisuri postoji šest deonica, pet izvođača i dva nadzorna organa i da je otvoreno svojevrsno takmičenje ko će prvi završiti svoj deo.\nBabić veruje da će prva deonica koja će biti gotova biti upravo tunel Predejane, u martu.\nPodsetio je da je tunel dug oko jedan kilometar, da je vrednost radova 16 miliona evra i da je glavni izvodač radova "Juroelijens".\nRadove finansira Evropska investiciona banka, a projektant je Saobraćajni institut CIP.\n"Hvala svim kolegama u Koridorima, Ministarstvu građevine i svim izvođačima radova u Grdelici, stranim i domaćim podizvođačima koji rade i u ovim uslovima, kako bi što pre završili južni i istočni krak Koridora 10", rekao je Babić.\nMihajlovićeva je odgovrajući na pitanja novinara u Vranju rekla da bi auto-put kroz Grdeličku klisuru u dužini od oko 26 kilometara trebalo da bude završen krajem prvog kvartala ili tokom drugog kvartala ove godine.\nIstakla je da je na južnom kraku Koridora 10 ostalo da se izgradi još oko 34 kilometara, kao i da je u Grdeličkoj klisuri završeno više od 60 odsto radova, a na deonice Srpska Kuća - Levosoje od osam km 87 odsto radova.\nMihajlovićeva je rekla da će saobraćaj u klisuri biti pušten tek kada sve deonice budu završene.


RTS\t28.11.2008 12:27\nIstraživačka stanica "Petnica"\nU istraživačkoj stanici Petnica kod Valjeva otvorena konferencija “Korak u nauku” na kojoj učestvuju talentovani đaci i studenti.\nPolaznici letnjih seminara u istraživačkoj stanici Petnica kod Valjeva učesnici su konferencija "Korak u nauku" koja je otvorena u toj ustanovi za rad sa talentovanim đacima i studentima.\nOtvarajući Konferenciju, ministar za nauku i tehnološki razvoj Srbije Božidar Đelić je obećao dalju finansijsku pomoć Istraživačkoj stanici Petnica.\nĐelić je rekao da "biografije onih koji su već prošli kroz Petnicu, a koji su rasuti po svetu od SAD i Japana do Brazila, potvrđuju opravdanost postojanja te naučne ustanove za mlade".\nMinistar je današnjim generacijama "mladih petničkih istraživača" poželeo da ostanu da žive i rade u Srbiji.\nSedma konferencija "Korak u nauku" okupila je 95 učesnika koji će predstaviti 65 originalnih naučnih projekata u formi profesionalnih naučnoistraživačkih radova, rezultat njihovog rada tokom 2008. godine.\nProjekti mladih petničkih istraživača tematski pokrivaju širok spektar naučnih oblasti u okviru društvenih i prirodnih nauka, a kriterijumi za prihvatanje radova bili su strogi i zahtevni.\nU petak i subotu, 28. i 29. novembra, tokom čitavog dana, učesnici konferencije izlagaće radove u nekoliko paralelnih sesija.\nTradicionalni skup mladih istraživača "Korak u nauku" predstavlja završni deo godišnjeg ciklusa seminara, kurseva i kampova koje IS "Petnica" organizuje za srednjoškolce.\nTokom 25 godina kroz Petnicu je prošlo oko 25.000 đaka, studenata i profesora iz Srbije i zemalja regiona.


Srbija ponovo pomera granice u izboru finansiranja svojih investicija izlaskom na međunarodno tržište zelenih obveznica.\nZelena evroobveznica emitovana je u iznosu od jedne milijarde evra sa rokom dospeća od sedam godina i kuponskom stopom od 1,00%, najnižom do sada postignutom na međunarodnom tržištu. Istovremeno, sa emisijom zelene evroobveznice, emitovana je i petnaestogodišnja evroobveznica u iznosu od 750 miliona evra, sa godišnjom kuponskom stopom od 2,05%.\nRepublika Srbija se svrstala u red retkih evropskih zemalja koje su na međunarodnom finansijskom tržištu emitovale zelene evroobveznice, a koje su namenjene isključivo za finansiranje ekološki prihvatnjivih projekata.\nDanas je napravljen još jedan presedan i pored emisije zelenih obveznica, emitovana je obveznica ročnosti petnaest godina, čime je Srbija uspela da obezbedi finansiranje na međunarodnom finansijskom tržištu na najduži rok do sada.\nVisok nivo tražnje omogućio je Srbiji da obezbedi povoljne kamatne stope za obe emitovane evroobveznice. Ukupna tražnja iznosila je preko 6 milijardi evra od strane više od 200 investitora, što je tokom aukcije omogućilo smanjenje kamatne stope za 0,35 procentna poena na zelenoj, sedmogodišnjoj, obveznici i 0,30 procentna poena na petnaestogodišnjoj obveznici. Tome su prethodili višednevni razgovori delegacije Republike Srbije sa velikim brojem investitorima iz čitavog sveta. Zahvaljujući velikom interesovanju kamatna stopa na zelenoj obveznici je smanjena za čak 20% u odnosu na početnu, što dokazuje opravdanost odluke o emisiji ovakve vrste obveznica. Delegacija je još jednom predstavila Srbiju kao novu investicionu destinaciju za investitore koji isključivo ulažu u zelene projekte, i time diversifikovala investitorsku bazu.\nSredstva će biti iskorišćena za projekte iz tzv. zelene agende i ovo je još jedan pokazatelj opredeljenosti i posvećenosti Srbije zelenim projektima i povećanju ulaganja u ekologiju.


DONESITE LUDAČKU KOŠULJU, OVAJ ČOVEK JE BOLESNIK: Na nacionalnim TV u 90 odsto slučajeva Vučić sam sebe hvali! - Naša Borba\nDONESITE LUDAČKU KOŠULJU, OVAJ ČOVEK JE BOLESNIK: Na nacionalnim TV u 90 odsto slučajeva Vučić sam sebe hvali!\nIzvršni direktor Biroa za društvena istraživanja Zoran Gavrilović izjavio je da je predsednik Srbije i Srpske napredne stranke Aleksandar Vučić tokom prethodne godine u medijima predstavljan tako što je u 90 odsto posvećenog vremena sam sebe hvalio ili je to činio neko drugi.\nGavrilović je agenciji Beta kazao da je predsednik Vučić na televizijama s nacionalnom frekvencijom nekoliko puta više zastupljen nego ministri Vlade Srbije.\n„Prema modelu uređivanja TV dnevnika, umesto novinarskih priloga imamo reklame o predsedniku Republike, jer kako drugačije nazvati izveštaje u kojima je Vučić kao pozitivan akter predstavljen u oko 90 odsto vremena u kojem on hvali sebe ili ga neko hvali“, rekao je Gavrilović.\nNaveo je da aktuelni jednogodišnji monitoring BIRODI pokazuje da je Aleksandar Vućić od 1.12.2020. do 30.11.2021. godine, bez jula i avgusta, na pet nacionalnih televizija bio predstavljen 92 časa 35 minuta i 53 sekunde.\n„Od toga je u 88,3 odsto vremena bio pozitivno predstavljen. U istom period Vučić je kao predsednik SNS u istim dnevnicima na istim TV bio predstavljen dva časa 45 minuta i 23 sekunde, a od toga 79,9 odsto pozitivnog vremena. Znači, nakon reklame za Aleksandra Vučića kao predsednika Republike, imamo reklamu i za Aleksandra Vučića kao predsednika SNS-a“, ocenio je direktor BIRODI.\nIstakao je da je polovina Vučićevog reklamnog prostora emitovana na TV Pink (49:22:22) gde je u 90 odsto vremena pozitivno predstavljen.\n„Kada se ovo pozitivno vreme pomnoži s gledanošću dnevnika TV Pink u delu ciljne grupe birača Aleksandra Vučića, dobijamo formulu reprodukcije Vučićeve podrške i obrazloženje zašto REM ne postupa po Zakonu o elektronskim medijima. A, morao bi, jer ovakvo izveštanje govori da se krši Zakon o elektronskim medijima član 47, stav 1, ali i Pravilinik o zaštiti ljudskih prava u oblasti pružanja medijskih usluga članovi 5, 7 i 8. Ova dva pravna akta propisuju obavezu pružaoca medijskih usluga da obezbede istinito, pravovremeno, objektivno i potpuno izveštavanje, što je nemoguće imati ako je neki akter u prilogu predstavljen sa preko 70 odsto pozitivno“, objasnio je Gavrilović. FOTO: Printscreen\nNaglasio je da je pored reklamiranja predsednika Srbije i SNS, u posmatranim dnevnicima prisutno nekažnjeno etiketiranje oličeno u visokoprocentnom negativnom izveštavanju o opozicionim političkim strankama, koje je prema istraživanjima javnog mnjenja imaju najveću podršku.\n„Stranka slobode i pravde je na pet televizija sa nacionalnim pokrivanjem bila zastupljena sa 6:35:20 sati. Po metodologiji koju koristi REM moglo bi se zaključiti da opozicije ima u dnevnicima. Međutim, vizura se menja ako se zna da je od toga vremena SSP negativno predstavljena 6:18:21 sati. U dnevniku TV Pink, kao nosiocu etiketirajućeg modela izveštavanja, od ukupnih 5:32:29 sati, SSP je bila 95,7 odsto vremena negativno predstavljena“, rekao je Gavrilović.\nDodao je da istovetan model predstavljanja u analiziranim dnevnicima ima i Narodna stranka, koja je bila prisutna 1:03:24 sati, od toga u 92,9 odsto vremena negativano je predstavljena.\nPored etiketiranja dela opozcije oličenog u isključivo negativnom predstavljanju u pet dnevnika, naveo je on, prisutna je i medijska marginalizacija kao model izveštavanja.\n„Primera radi, Demokratska stranka Srbije je bila zastupljena sa 0:09:22 sati od toga 60,5 odsto neutralnog vremena. Demokratska stranka je za monitorisanih 10 meseci u dnevnicima bila prisutna sa sedam minuta, od toga u polovina vremena neutralno predstavljena. Ispod minut vremena zastupljenosti za deset meseci monitoringa dnevnika na pet televizija su: Dosta je bilo – 30 sekundi, Ne davimo Beograd i Pokret slobodnih građana sa po 15 sekundi“, istakao je Gavrilović.\nDodao je da su neke televizije na nacionalnim nivou „odškrinule ekran“ pojedinim političkim strankama i pokretima.\n„Tako su Dveri za deset meseci monitoringa dnevnika bile prisutne 0:24:09 sati, od toga u 73,4 odsto vremena su pozitivno predstavljene. Na ovu pozitivnu konotaciju najveći uticaj ima dnevnik TV Prva gde su Dveri bile 100 odsto pozitivno predstavljene tokom 0:09:01 sati“, rekao je direktor BIRODI.\nNaglasio je da nesporovođenje zakona od strane REM stvara od televizija s nacionalnim pokrivanjem u dnevnicima s jedne strane sistem nesankcionisanog reklamiranja Vučića, a s druge strane nesankcionisanog etiketiranja opozicije, odnosno njenu medijsku marginalizaciju.\n„Ključni izvršilac te ‘operacije’ je TV Pink, koji je glavni kanal za komunikaciju sa najtvrđim delom biračkog tela Vučića. Na taj način Vučić ulazi u predizbornu trku s prednošću od 30 odsto građana Srbije koji imaju pravo izbora, s težnjom da oni koji ne glasanju za njega ostanu u kući. Da bi se to u što većem procentu desilo, služi Pinkovo etiketirajuće izveštavanje o opoziciji, odnosno medijska marginalizacija opozicionih stranaka. Na ovaj način se postiče apstinencija koja ima za cilj da se pomenutih 30 odsto još više uveća, kako bi izlaznost na izbore bila što manja“, ocenio je Zoran Gavrilović za agenciju Beta.\nPrethodni tekstNARODE SRBIJE SREĆNO U NOVOJ GODINI, I NAMA OVO DA SE DESI: Gori zgrada Skupštine u Južnoj Africi!\nSledeći tekstSMETA IM JER JE SRBIN: ATP udario na Noleta, navijači napravili HAOS! Dosta im je ponižavanja!


Program ruralnog razvoja i Program podsticaja u poljoprivrednoj proizvodnji\nS ciljem unaprijeđenja opštih uslova za razvoj poljoprivredne proizvodnje na prostoru našeg kantona Ministarstvo za privredu je, Programom ruralnog razvoja za ovu godinu, planiralo sredstva u ukupnom iznosu od 50.000,00 KM.\nNakon provednih procedura, danas su sa načelnicima općina Goražde i Foča-Ustikolina, te predstavnicima nevladinih organizacija i mjesnih zajednica potpisani ugovori o dodjeli sredstava za odobrene projekte.\n– Danas su potpisani ugovori iz oblasti ruralnog razvoja gdje se započinje sa aktivnostima na realizaciji dvanaest projekata koji imaju za cilj da poboljšaju socijalno stanje u ruralnim područjima. Ovaj Program implementira se po prvi put od ove godine. Sljedeće godine planiramo značajno veća sredstva za ove aktivnosti i ono što je bitno jeste da projekt finansiran u potpunosti i da nema potrebe za dodatnim sredstvima. U ovaj projekt, pored jedinica lokalne samouprave, uključene su i mjesne zajednice i nevladine organizacije u ruralnim područjima koje, u svojim mjestima, mogu da naprave neke značajne promjene – kazao je, danas, ministar Demir Imamović.\nProgramom ruralnog razvoja predviđena su sredstva za poboljšanje lokalne infrastrukture, pomoć u promotivnim aktivnostima, te drugim oblastima od značaja za poboljšanje uslova za razvoj poljoprivrede.\nTakođe, danas su potpisani i ugovori sa trinaest registrovanih poljoprivrednih proizvođača, kojima su na ime realizacije prihvaćenih projekata odobrena sredstva u skladu sa Programom podsticaja u poljoprivredi.\nNamjera resornog ministarstva je da, do kraja ove godine, realizuje što je moguće više planiranih sredstava po različitim osnovama na ime podsticaja za razvoj poljoprivredne proizvodnje.\n– Juče je na sjednici Vlade donesena i odluka o prihvatanju implementacije projekta sedam farmera za koje ćemo obezbijediti posticaj za izgradnju štalskih objekata u visini od 10.000 KM do 15.000 KM po jednom štalskom objektu. Uglavnom, to su sredstva samo za registrovane poljoprivredne proizvođače i obrtnike, a to su oni koji rade i žive od te djelatnosti i plaćaju doprinose. Takođe, imamo i program u oblasti putne infrastrukture, a to je Projekt pomoći lokalnoj zajednici u sanaciji lokalnih puteva za šta su planirana sredstva u iznosu od 99.520,00 KM. Realizacijom svih ovih aktivnosti, zajednički, možemo dosta uraditi na poboljšanju života ljudi u ruralnim područjima – zaključio je ministar Imamović.


Intelektualci regiona internacionalizovali ustoličenje u Crnoj Gori\nTanjug 27. avgusta 2021. 13:18\nSARAJEVO – Intelektualci zemalja regiona pozvali su Evropsku uniju i SAD da, kako navode, hitno utiču na vlasti Srbije i Crne Gore, ali i Srpsku pravoslavnu crkvu da otkažu zakazanu ceremoniju ustoličenja izabranog mitropolita Joanikija, 5. septembra, u Cetinjskom manastiru.\nMeđu potpisnicima ovog apela, u kojem se, između ostalog, tvrdi da je „mir u Crnoj Gori dramatično ugrožen“ su: Latinka Perović, Veljko Bulajić, Vesna Pusić, Sonja Biserko, Senad Pećanin, Bogdan Tanjević, Nikola Samardžić, Boro Kontić, Dino Mustafić, Slaviša Lekić, Dinko Gruhonjić i Davor Đenero.\nTvrde, takođe, da aktuelna vlast u Crnoj Gori ovim, kako navode, „nastavlja dosadašnju anticrnogorsku i antizapadnu politiku koja je rasturila međuetnički i međukonfesionalni sklad, utemeljen na antifašističkoj tradiciji, građanskoj i sekularnoj državi i čvrstom opredeljenju većine građana za članstvo države u Evropskoj uniji i NATO savezu“.\n“Sadašnja vlast u Crnoj Gori predstavlja instrument mračnih ciljeva velikosrpske politike koja je rezultirala genocidom, etničkim čišćenjem i najtežim ratnim zločinima u Evropi nakon Drugog svjtskog rata. Na meti te iste politike danas se nalaze država Crna Gora i njene nacionalne manjine, posebno (nekanonska) Crnogorska pravoslavna crkva, Crnogorci i sva obeležja kulturno-istorijskog identiteta i tradicije crnogorskog naroda, među kojima je Cetinjski manastir već vekovima jedan od najznačajnijih simbola“, naveli su.\nSmatraju da bi najavljeno ustoličenje mitropolita Srpske pravoslavne crkve upravo u Cetinjskom manastiru, uprkos, kako kažu, jasno izraženom protivljenju ogromne većine građana Cetinja, „predstavljalo simbolički čin potpunog pokoravanja Crne Gore velikosrpskoj politici i uništilo mir i sigurnost građana”, prenela je sarajevska N1 tv.


eKapija | Novi Sad dobio oko 43 miliona dinara za uređenje studentskog kampusa - Grad i Pokrajinska vlada najavljuju nove projekte\nIzvor: eKapija | Četvrtak, 03.11.2016.| 14:52\nNovi Sad dobio oko 43 miliona dinara za uređenje studentskog kampusa - Grad i Pokrajinska vlada najavljuju nove projekte\nUprava za kapitalna ulaganja Vojvodine opredelila je oko 371,23 miliona dinara bespovratnih sredstava, za finansiranje i sufinansiranje projekata lokalnih samouprava. Na tom konkursu, Grad Novi Sad dobio je oko 43,23 miliona dinara, za pojačano održavanje saobraćajnica u okviru univerzitetskog kampusa, kao i oko 32,92 miliona dinara, za dogradnju dva sprata na delu objekta Osnovne škole Vasa Stajić, sopštila je Gradska uprava Novog Sada.\nPredstavnicima lokalnih samouprava ugovore su uručili predsednik Vlade Vojvodine Igor Mirović i direktor Uprave za kapitalna ulaganja Nedeljko Kovačević, na događaju u zgradi Pokrajinske vlade. Dodeli je prisustvovao i novosadski gradonačelnik Miloš Vučević.\n- Uređenje studentskog kampusa bilo je neophodno, jer u njega nije ulagano tri decenije. Pokrajina će obezbediti polovinu neophodnih sredstava, a drugu polovinu obezbediće Grad, tako da će Zavod za izgradnju Novog Sada odmah pokrenuti javnu nabavku - rekao je Vučević.\nOn je dodao i da je značajno što je OŠ Vasa Stajić dobila sredstva, jer Grad sada može da novac usmeri ka ostalim školama.\nVučević je najavio da je sa pokrajinskim vlastima dogovorena dinamika i drugih projekata.\n- U toku sledeće nedelje očekuje nas sastanak sa direktorom Puteva Srbije, sa kojim ćemo razgovarati o realizaciji investicije na Sentandrejskom putu i mostu. Cilj nam je da rasteretimo jedan od najopterećenijih ulaznih pravaca u Novi Sad. Takođe, sa Sekretarijatom za urbanizam i zaštitu životne sredine planiramo izradu projektno-tehničke dokumentacije za gradsku regionalnu deponiju, što predstavlja jedan od gorućih problema, a za isti projekat imamo i podršku Ministarstva za poljoprivredu i zaštitu životne sredine - dodao je gradonačelnik Novog Sada.\nOn je objasnio i da će Grad u velikim projektima, poput izgradnje zgrade RTV i Kliničkog centra Vojvodine, učestvovati uređenjem saobraćajnice, i parternim uređenjem.\n- Takođe, za oko tri meseca ćemo završiti sportsku halu u Petrovaradinu i urediti taj deo grada. Takođe, pokrenut je i projekat za zgradu Hitne pomoći. Cilj nam je i da u 2017. rešimo imovinsko-pravne odnose u Šafarikovoj ulici, kako bismo mogli da se opredelimo da sa Pokrajinom izgradimo najveću garažu u Novom Sadu - rekao je gradonačelnik Miloš Vučević.\nVojvođanska uprava za kapitalna ulaganja je tokom oktobra sprovela pet konkursa, i to za finansiranje i sufinansiranje projekata u oblasti komunalne hidrotehnike, saobraćajne infrastrukture, lokalnog i regionalnog ekonomskog razvoja, kulture i osnovnog obrazovanja i vaspitanja. Direktor Uprave za kapitalna ulaganja Nedeljko Kovačević je rekao da je 12 vojvođanskih opština potpisalo ugovore o finansiranju ukupno 15 projekata i najavio nove konkurse u januaru, navedeno je u saopštenju Grada Novog Sada.\nUprava za kapitalna ulaganja AP Vojvodine\nZavod za izgradnju grada Novi Sad\nuniverzitetski kampus Novi Sad\nstudentski kampus Novi Sad\nOsnovna škola Vasa Stajić\nregionalna deponija Novi Sad\nnova zgrada RTV\nHitna pomoć Novi Sad\ngaraža Novi Sad\nSekretarijat za urbanizam i zaštitu životne sredine Novi Sad\nZbog velike izgradnje poskupeo i građevinski materijal 16.04.2021.


Boteri: U poslednjih mesec gotovo se niko nije vakcinisao\nTanjug 2. septembra 2021. 09:57\nZAGREB/LJUBLJANA – Urednik ljubljanske Mladine Robert Boteri izjavio je danas da se u Sloveniji u poslednjih mesec dana gotovo niko nije vakcinisao protiv korona virusa i da se ova država već sutra ući u „crvenu zonu“.\nBoteri je u uključenju uživo za Studio 4 HRT-a istakao da je glavni problem Slovenije, kao i zemalja cele istočne Evrope to da imaju malo više od 40 odsto vakcinisanih i tu se, kaže, sve zaustavilo.\n“ To sad ide jako sporo. U poslednjih mesec dana skoro da se niko nije vakcinisao. Dogodio se veliki raskol između vakcinisanih i onih koji to ne žele. Ne postoji komunikacija između te dve populacije osim vređanja i zaoštavanja“, rekao je Boteri.\nU Sloveniji se, kaže, razmišlja o uvođenju obavezne vakcinacije za starije, u zdravstvu, školstvu i socijalnoj zaštiti.\nIstiče da se u Sloveniji pokazalo da je kombinacija represije i epidemije napravila takav raskol da sada šta god da vlada kaže i radi, a ne veruje im 70 odsto građana.\nKorona presek: Registrovano više od 7.500 novozaraženih, preminule 34…\nNovi Sad predao prijavu za nagradu „Melina Merkuri“\n„Nisam siguran da je Slovenija sada u poziciji da uvede mere, kao što je na primer obavezna vakcinacija, kao neke zapadne države“, rekao je i dodao da više veruje da ćhe doći do poražavajućeg raskola koji se može meriti s nekim, kako je rekao, „modernim građanskim ratom“.\nPrema njegovim rečima, očekuje se da Slovenija već sutra uđe u „crvenu zonu“ budući da je juče imala 750 novozaraženih i da brojevi eksponentno rastu uposlednjih sedam dana.\nDodatni problem je, kaže, i jučerašnji početak školske godine, a u mlađoj populaciji od 12 do 18 godina vakcinisano je samo 11 odsto dece, što će doprineti širenju zarazu u narednim danima mnogo većom brzinom.\nKorona presek: Registrovano više od 7.500 novozaraženih,…\nNovi Sad predao prijavu za nagradu „Melina…


Počelo suđenje za zločine nad Srbima u Orašju | Republika Srpska\nNaslovna Bosna i Hercegovina Počelo suđenje za zločine nad Srbima u Orašju\nPočelo suđenje za zločine nad Srbima u Orašju\nČitanjem optužnice i uvodnim riječima Tužilaštva BiH i odbrane, danas je u Sudu BiH počelo suđenje desetorici pripadnika Hrvatskog vijeća odbrane /HVO/ optuženih za ratni zločin protiv srpskih civila i ratnih zarobljenika počinjen na području Orašja 1992. i 1993. godine.\nZa zločine u Orašju optuženi su general HVO Đuro Matuzović, Ivo i Tado Oršolić, Marko Dominković, Joso Nedić, Marko Blažanović, Mato i Anto Živković, Stjepo Đurić i Mirko Jurić, čiji je predmet spojen u ovom slučaju.\nTokom iznošenja uvodnih riječi, tužilac Milanko Kajganić kazao je da će saslušanjem predložena 141 svjedoka i ulaganjem 803 materijalna dokaza dokazati da su optuženi počinili krivična djela za koja se terete.\n„Svjedoci će potvrditi da se radilo o civilima srpske nacionalnosti koji su zatvarani u šupi u Donjoj Mahali i u logoru u Osnovnoj školi u Donjoj Mahali, da je tokom racije u Bukovoj Gredi ubijeno sedam lica, te da je tokom izvođenja radova na prvoj borbenoj liniji poginulo 20, a ranjeno 47 srpskih zarobljenika“, naglasio je Kajganić.\nTužilac je naveo da će dokazati da je u tom periodu oružani sukob između HVO-a i Vojske Republike Srpske imao međunarodni karakter, te da u Orašju, koje je držao HVO, nije bilo Srba. On je dodao da su sve zarobljene u Donjoj Mahali evidentirali pripadnici vojne policije HVO-a, koji su ih zlostavljali, a kasnije ubijali.\n„Svi zarobljeni Srbi bili su smješteni u neuslovnim prostorijama, bez osnovnih higijenskih uslova. Među zarobljenim su bile i žene koje su silovane, što ćemo i dokazati. Prvooptuženi Đuro Matuzović, kao pripadnik komandnih struktura HVO-a i policije u Orašju, znao je za ova dešavanja, a ništa nije preduzeo da to spriječi ili da kazni počinioce“, naveo je Kajganić.\nBranioci optuženih smatraju da optužnica sadrži dosta nelogičnosti, da je „slika obrnuta“ i da ona „sigurno neće ostati ovakva kakva je sada“. Oni smatraju i da je u optužnici došlo „do zamjene teza ko je bio agresor, a ko žrtva“, te iskazuju jedinstvenu namjeru da dokažu da HVO nije nikoga napao, odnosno da nije bilo ni sistematskog, ni oružanog napada.\nAdam Filipović, branilac Mate Živkovića, rekao je novinarima nakon ročišta da nije logično da je „na vrlo uskoj teritoriji opštine Orašje bio međunarodni sukob, za šta nema nikakvih dokaza“.\n„Tužilac je naglasio da je nad srpskim stanovništvom u Orašju vršen sistematski napad. To ne stoji jer činjenice kažu da su se prije oružanih sukoba na ovom području, izdvojila srpska sela i formirala svoju opštinu Orašje, tako da nema sistematskog napada na civilno srpsko stanovništvo, niti ima progona civila na području opštine Orašje“, izjavio je Filipović.\nSuđenje će biti nastavljeno 6. septembra.